qundao/data-zh-poetry huggingface dataset:
题路金坡朝銮青城叠嶂图为金松岑作
作者：张鸿
朝代：清
体裁：古风

近闻青城山，无复鸾鹤群。白云霭霭姿，杀气变赤氛。避乱叹无所，闲读桃源文。幸哉迷失路，间隔绝见闻。渔郎任来往，定复生纷纭。此图足欣赏，纸上观烟云。勿歌招隐诗，虎豹正纷纷。
题金溎生冰泉唱和诗·其一
作者：张鸿
朝代：清
体裁：五言律诗

良夜入清梦，炎方恣胜游。泉声一潭静，石气四时秋。榛莽无人迹，烟云上古邱。徘徊忽枕席，明月照高楼。
题金溎生冰泉唱和诗·其二
作者：张鸿
朝代：清
体裁：五言律诗

起读冰泉集，季公名不虚。力从空处转，味自澹中据。深刻漫亭壁，重摹浯庼书。此泉足千古，愧我律犹疏。
题钱梦苕诗稿
作者：张鸿
朝代：清
体裁：七言绝句

蒙叟文章绝代称，二冯奔走作疑丞。愿君重振虞山派，含咀西昆入少陵。
题钱牧斋柳如是小象·其一
作者：张鸿
朝代：清
体裁：七言绝句

化鹤归来泪满襟，文章气节重东林。只缘红豆难抛掷，怕问西湖水浅深。
题陆醉樵四十岁象
作者：张鸿
朝代：清
体裁：五言律诗

盘桓梧石下，啸咏独悠然。自赏惟孤萼，知非更十年。素怀托诗酒，世事任云烟。待觅林泉胜，与君共话禅。
题陈小舟望云图仿吴体
作者：张鸿
朝代：清
体裁：古风

四大和合着尘世，一朝解散成飞灰。虚空难觅泡影点，忆想翻作烦恼媒。独有孝子恩必报，不辞爱网佛所咍。白云苒苒在山顶，一片停处歌南陔。
黄花店
作者：张鸿
朝代：清
体裁：七言绝句

五月南风打麦场，丛杨着地绿成行。行人忘却风尘苦，拟把犁锄住此乡。
安阳道中次雪崖韵
作者：张鸿仪
朝代：清

野雾苍茫里，寒砧远近间。溪明秋见石，云密树连山。木叶经霜落，渔歌倚棹还。何时倦行役，小筑自闲闲。
西园雅集喜秋水自广陵至
作者：张鸿佑
朝代：清

西园樽酒罄交欢，雨过高城竹气寒。六月故人江上至，十年白发客中看。池边涨水通花径，树杪归云度石栏。倚杖深松悬暮色，苍苍落日下烟峦。
雨中登北固
作者：张鸿佑
朝代：清

北固临江峙，层峦接碧霄。楼吞京口月，钟落海门潮。带雨拾山果，披云采药苗。石磐逢老衲，指点说金焦。
雨后过海潮庵
作者：张鸿佑
朝代：清

泊舟来野寺，香阁昼氤氲。雨过千林湿，门开一磬闻。登楼瞻海气，扫石卧江云。不识支公社，容随野鹿群。
黄美中归自西湖
作者：张鸿佑
朝代：清

半年离思隔江天，河朔初归访戴船。孤杖曾探天柱月，轻装应带海门烟。堤边杨柳怀坡老，井底丹砂忆稚川。闻道客途诗兴好，高吟莫惜向人传。
即事
作者：张鸿基
朝代：清

吟肩醉倚玉人箫，情话湖楼复此宵。水自青青山自碧，笙歌容易送南朝。河房宴后镫船散，丁字帘前子夜歌。除是一株杨柳色，白门秋影更无多。
即事·其一
作者：张鸿基
朝代：清

吟肩醉倚玉人箫，情话湖楼复此宵。水自青青山自碧，笙歌容易送南朝。
即事·其二
作者：张鸿基
朝代：清

河房宴后镫船散，丁字帘前子夜歌。除是一株杨柳色，白门秋影更无多。
有感
作者：张鸿基
朝代：清

血洗舟山浪作堆，羽书又报海南来。英雄效死偏无所，上相筹边别有才。竟尔和戎曾地割，是谁揖盗又闻开。从今敢笑陈涛败，房琯犹曾战一回。伏机陡发地雷鸣，竟有潜师夜斫营。挺戟行间来孝子，拔刀岭上出残兵。白衣杀贼闻犹罕，青简论功忌尚生。太息魏公方柄政，曲端虽勇竟何成。海风横卷炮台腥，鼓角荒凉不可听。狂寇称兵惟挟制，平章谋国是调停。戎韬谁解鸳鸯阵，相业难凭蟋蟀经。不信筹边诸大老，金人还守庙中铭。一春闻雨又闻风，蚕麦莺花已半空。竞见奇兵谈纸上，也应枯瘠念沟中。民穷岂但能为盗，俗阜由来易教忠。记得林霆尝抚部，焚香深夜祝苍穹。
有感·其一
作者：张鸿基
朝代：清

血洗舟山浪作堆，羽书又报海南来。英雄效死偏无所，上相筹边别有才。竟尔和戎曾地割，是谁揖盗又闻开。从今敢笑陈涛败，房琯犹曾战一回。
有感·其三
作者：张鸿基
朝代：清

海风横卷炮台腥，鼓角荒凉不可听。狂寇称兵惟挟制，平章谋国是调停。戎韬谁解鸳鸯阵，相业难凭蟋蟀经。不信筹边诸大老，金人还守庙中铭。
有感·其二
作者：张鸿基
朝代：清

伏机陡发地雷鸣，竟有潜师夜斫营。挺戟行间来孝子，拔刀岭上出残兵。白衣杀贼闻犹罕，青简论功忌尚生。太息魏公方柄政，曲端虽勇竟何成。
有感·其四
作者：张鸿基
朝代：清

一春闻雨又闻风，蚕麦莺花已半空。竞见奇兵谈纸上，也应枯瘠念沟中。民穷岂但能为盗，俗阜由来易教忠。记得林霆尝抚部，焚香深夜祝苍穹。
秦淮杂诗
作者：张鸿基
朝代：清

女闾三百效齐风，澹粉轻烟似梦中。开国规模堪齿冷，斜阳一角妓楼红。一区碧血葬忠良，燕子高飞入建康。多少良家红袖女，琵琶斜抱怨先皇。秦淮箫管遏行云，一盏华镫照夜分。残局东林还未了，秀才复社又论文。桃花扇底送侯生，空费蛾眉泪满巾。一纸画梅夸得婿，镜奁匕首是何人。
秦淮杂诗·其一
作者：张鸿基
朝代：清

女闾三百效齐风，澹粉轻烟似梦中。开国规模堪齿冷，斜阳一角妓楼红。
秦淮杂诗·其三
作者：张鸿基
朝代：清

秦淮箫管遏行云，一盏华镫照夜分。残局东林还未了，秀才复社又论文。
秦淮杂诗·其二
作者：张鸿基
朝代：清

一区碧血葬忠良，燕子高飞入建康。多少良家红袖女，琵琶斜抱怨先皇。
秦淮杂诗·其四
作者：张鸿基
朝代：清

桃花扇底送侯生，空费蛾眉泪满巾。一纸画梅夸得婿，镜奁匕首是何人。
途中用陶润山师韵
作者：张鸿基
朝代：清

曲罢钧天梦亦清，征车衔尾又南行。频经聚散心如醉，小历荣枯气渐平。荒冢白杨狐拜月，乱山黄叶雁巡更。敝裘自不禁宵冷，莫怪霜风太薄情。
一剪梅·白海棠
作者：张鸿庑
朝代：清

玉影盈阶映月痕。一片溪云。几点梨云。隔帘风送细香温，猜是湘君。又疑文君。却比春花迥不群。蜂也难惊。蝶也难惊。铅华洗净倍芳芬。开也销魂。落也销魂。
柳梢青·丁巳元旦，兼寄夫子
作者：张鸿庑
朝代：清

绿蚁椒觞。声声爆竹，惊起东皇。瑞霭寒轻，风和香软，共试新妆。画帘日影初长。鸟啼处、梅花弄香。芳草王孙，垂杨行客，费尽思量。
眼儿媚 婶允宜绘箑相谢 见《林下词选》、《词雅》
作者：张鸿庑
朝代：清

胸中端的有烟霞。岩壑意无涯。西湖塘畔，山阴道上，树里人家。如花人爱笔生花。墨沈散奇葩。夫人姓管，夫人姓卫，总未堪夸。
月夜抵富阳
作者：张鸿烈
朝代：清

凉飔吹布帆，新月映遐浦。崖谷杳苍翠，萧条肃孤旅。林暝樵火微，江静山容古。才历渔浦潭，忽到富春渚。客怀正纷错，肆瞩久延伫。惜哉孙伯符，霸业归何所。
挽曾纪泽联
作者：张鸿禄
朝代：清
体裁：联

视中外如一家，惨淡经营，未竟老成谋国志；继毅勇兮千古，刹那解脱，顿伤薄海惜贤心。
挽张之洞联
作者：张鸿藻
朝代：清
体裁：联

扬历纪三朝，立德立言立功，前无古人，后无继者；勋名周八表，为君为民为国，生有荣誉，没有讴思。
挽张百熙联
作者：张鸿顺
朝代：清
体裁：联

欧西奉使，中道远朝，记曾酌酒花前，感事共推今世纪；海内置邮，新猷创始，讵意骑箕天上，伤怀徒忆古先生。
东湖竹枝
作者：张鹏举
朝代：清
体裁：词

南湖湖水碧于油，莲叶莲花水上浮。羡煞鸳鸯交颈处，阿郎偏在蜀江头。
东湖竹枝
作者：张鹏举
朝代：清
体裁：词

江千杨柳拂人低，细雨声中杜宇啼。上巳清明都过了，开裙又赴绿萝溪。
张司寇坠马伤臂几折幸得良医复完索诗称贺为赋二章
作者：张鹏翀
朝代：清

骤马天街一蹶中，险将折臂兆三公。翻身学士疑成瓦，擎掌仙人不是铜。漫笑庄生虚攫右，早夸杜老妙书空。断碑半截浑难补，天遣重完赖国工。失马何须吊塞翁，依然开口笑东风。屈伸使指良非便，运转从心已自雄。就笔书余新梦断，入林把处旧游同。九逵尘鞅经年倦，管领清间百日中。
张司寇坠马伤臂几折幸得良医复完索诗称贺为赋二章·其一
作者：张鹏翀
朝代：清

骤马天街一蹶中，险将折臂兆三公。翻身学士疑成瓦，擎掌仙人不是铜。漫笑庄生虚攫右，早夸杜老妙书空。断碑半截浑难补，天遣重完赖国工。
张司寇坠马伤臂几折幸得良医复完索诗称贺为赋二章·其二
作者：张鹏翀
朝代：清

失马何须吊塞翁，依然开口笑东风。屈伸使指良非便，运转从心已自雄。就笔书余新梦断，入林把处旧游同。九逵尘鞅经年倦，管领清间百日中。
有所思行
作者：张鹏翀
朝代：清

落花纷纷如雪积，明月皎皎如霜铺。揽衣步月蹑花影，悄然孤馆空庭隅。沉思欲寐不能寐，明月烛床花满被。客游花月故园心，庐山高高湘水深，远书欲寄空沉吟。
渡江登黄鹤楼
作者：张鹏翀
朝代：清
体裁：七言律诗

鄂渚云阴拨不开，一帆飞雨过江来。楼头有客吟芳草，笛里何人怨落梅？陈迹漫寻鹦鹉渡，归心先指凤凰台。题诗阁尽千秋笔，空倚寒流酹酒杯。
经史法戒诗
作者：张鹏翀
朝代：清

夏造衰兮殷道兴，得贤臣分作股肱。股肱辛勤亲五就，故主荒淫终莫救。岁苦旱兮殚忧心，躬为牺兮祀桑林。苞苴女谒备自责，祷辞未毕倾甘霖。至诚感神信如此，天道只如人道迩。一夫失所真宰愁，莫令君门悬万里。成康既远王道微，昭既南征兮穆又西驰。骋八骏于万里，觞王母之瑶池。事虽荒而难信兮，征《祈招》之风诗。神仙不可期，远略难为续。至尊居九重，王度式金玉。《春秋》见至隐，《履霜》防忽微。人主不早虑，因之致颠危。前有谗不见，后有贼不知。晋献惑嬖妾，优施教骊姬。分明置堇毒，乃谓爱我为。卒至两败伤，智谋亦何施。覆辙示深鉴，足为后事师。天王柄下移，征伐强侯出。霸业亦浸衰，陪臣势无匹。强私家，弱公室，三桓六卿互分析。岂无衣，六与七，不如子衣安且吉。坏法乱纪自王朝，史书特继《春秋》笔。国有谋臣邻寝衅，贪人败类乘侥幸。秦穆悔过著圣经，皤皤黄发实邦荣。入朝见嫉入宫妒，殃及黎民终弗寤。善善不用笑郭公，仁贤虽在国虚空。汉高大度膺神器，弘远规模传世世。恭俭尤称文帝贤，身衣浣濯为民先。年年祷祀祈民福，郑重农功珍五谷。但令闾阎常富足，国家何用储金玉。神仙有无何恍惚，黄帝广成但传说。秦皇汉武慕长生，方士怪迂始百出。安期卢敖去不来，文成五利徒喧豗，神君未下鬼先集。世上乌有神仙哉！蓬莱可望不可即。但愿人人足衣食，升平乐过华胥国。《六经》烬后罗残缺，博士儒生集群说。欲施仁义法唐虞，及事神仙亟征伐。天马徕时海内虚，穷兵黩武竟何如？当年幸下轮台诏，后世犹传《封禅书》。近小人，远君子，桓灵之衰只由此。跋扈才诛任宦官，一时钩党尽摧残。俊厨顾及空标榜，白马清流醉祸端。士气衰，国运否，人才与国相终始，千古兴亡鉴青史。治安共说梁天监，南北通和救涂炭。金瓯无缺侈心生，白马青丝轻纳叛。薄心肠，激成变，果致纷纭滋反间。舍身同泰会无遮，血食牲牷改为面。贪嗔至竟未能除，荷荷空悲净居殿。阅武堂前种杨柳，至尊屠肉潘妃酒。只爱莲花步步生，曾知国步艰难否？百年南北擅风流，谁信无愁果有愁。才见荒宫馀辱井，又看芳苑起迷楼。阿？讵惜好头颈，琼花只恋须臾景。解道真仙也自迷，不知狂魄何年醒。临淄英武摧群凶，美政开元继太宗。台阁名臣刺州郡，人情和洽多年丰。历年既多心渐侈，国事无端寄杨李。长安一骑荔支红，万姓那知作疮痏。渔阳鼙鼓太无情，入蜀青骡辛苦行。谁将《夜雨淋铃曲》，更作朝元奏乐声。宋家累叶垂遗泽，求治贤君方侧席。天津桥上听啼鹃，祸乱将兴任安石。相公新法执持贤，祖制讵难胥变易。忠良屏黜奸邪升，朝局如棋互废兴。千古知人诚不易，那论福建误金陵。
经史法戒诗·其一
作者：张鹏翀
朝代：清

夏造衰兮殷道兴，得贤臣分作股肱。股肱辛勤亲五就，故主荒淫终莫救。岁苦旱兮殚忧心，躬为牺兮祀桑林。苞苴女谒备自责，祷辞未毕倾甘霖。至诚感神信如此，天道只如人道迩。一夫失所真宰愁，莫令君门悬万里。
经史法戒诗·其七
作者：张鹏翀
朝代：清

神仙有无何恍惚，黄帝广成但传说。秦皇汉武慕长生，方士怪迂始百出。安期卢敖去不来，文成五利徒喧豗，神君未下鬼先集。世上乌有神仙哉！蓬莱可望不可即。但愿人人足衣食，升平乐过华胥国。
经史法戒诗·其三
作者：张鹏翀
朝代：清

《春秋》见至隐，《履霜》防忽微。人主不早虑，因之致颠危。前有谗不见，后有贼不知。晋献惑嬖妾，优施教骊姬。分明置堇毒，乃谓爱我为。卒至两败伤，智谋亦何施。覆辙示深鉴，足为后事师。
经史法戒诗·其九
作者：张鹏翀
朝代：清

近小人，远君子，桓灵之衰只由此。跋扈才诛任宦官，一时钩党尽摧残。俊厨顾及空标榜，白马清流醉祸端。士气衰，国运否，人才与国相终始，千古兴亡鉴青史。
经史法戒诗·其二
作者：张鹏翀
朝代：清

成康既远王道微，昭既南征兮穆又西驰。骋八骏于万里，觞王母之瑶池。事虽荒而难信兮，征《祈招》之风诗。神仙不可期，远略难为续。至尊居九重，王度式金玉。
经史法戒诗·其五
作者：张鹏翀
朝代：清

国有谋臣邻寝衅，贪人败类乘侥幸。秦穆悔过著圣经，皤皤黄发实邦荣。入朝见嫉入宫妒，殃及黎民终弗寤。善善不用笑郭公，仁贤虽在国虚空。
经史法戒诗·其八
作者：张鹏翀
朝代：清

《六经》烬后罗残缺，博士儒生集群说。欲施仁义法唐虞，及事神仙亟征伐。天马徕时海内虚，穷兵黩武竟何如？当年幸下轮台诏，后世犹传《封禅书》。
经史法戒诗·其六
作者：张鹏翀
朝代：清

汉高大度膺神器，弘远规模传世世。恭俭尤称文帝贤，身衣浣濯为民先。年年祷祀祈民福，郑重农功珍五谷。但令闾阎常富足，国家何用储金玉。
经史法戒诗·其十
作者：张鹏翀
朝代：清

治安共说梁天监，南北通和救涂炭。金瓯无缺侈心生，白马青丝轻纳叛。薄心肠，激成变，果致纷纭滋反间。舍身同泰会无遮，血食牲牷改为面。贪嗔至竟未能除，荷荷空悲净居殿。
经史法戒诗·其十一
作者：张鹏翀
朝代：清

阅武堂前种杨柳，至尊屠肉潘妃酒。只爱莲花步步生，曾知国步艰难否？百年南北擅风流，谁信无愁果有愁。才见荒宫馀辱井，又看芳苑起迷楼。阿？讵惜好头颈，琼花只恋须臾景。解道真仙也自迷，不知狂魄何年醒。
经史法戒诗·其十一
作者：张鹏翀
朝代：清
体裁：古风

阅武堂前种杨柳，至尊屠肉潘妃酒。只爱莲花步步生，曾知国步艰难否？百年南北擅风流，谁信无愁果有愁。才见荒宫馀辱井，又看芳苑起迷楼。阿𡡉讵惜好头颈，琼花只恋须臾景。解道真仙也自迷，不知狂魄何年醒。
经史法戒诗·其十三
作者：张鹏翀
朝代：清

宋家累叶垂遗泽，求治贤君方侧席。天津桥上听啼鹃，祸乱将兴任安石。相公新法执持贤，祖制讵难胥变易。忠良屏黜奸邪升，朝局如棋互废兴。千古知人诚不易，那论福建误金陵。
经史法戒诗·其十二
作者：张鹏翀
朝代：清

临淄英武摧群凶，美政开元继太宗。台阁名臣刺州郡，人情和洽多年丰。历年既多心渐侈，国事无端寄杨李。长安一骑荔支红，万姓那知作疮痏。渔阳鼙鼓太无情，入蜀青骡辛苦行。谁将《夜雨淋铃曲》，更作朝元奏乐声。
经史法戒诗·其四
作者：张鹏翀
朝代：清

天王柄下移，征伐强侯出。霸业亦浸衰，陪臣势无匹。强私家，弱公室，三桓六卿互分析。岂无衣，六与七，不如子衣安且吉。坏法乱纪自王朝，史书特继《春秋》笔。
长沙
作者：张鹏翀
朝代：清

碧湘门外渺寒波，欲采芙蓉奈晚何。今夜黄陵庙前月，茜裙谁唱《竹枝歌》？
三苏祠联
作者：张鹏翔
朝代：清
体裁：联

一门父子三词客；千古文章四大家。
丁酉诞辰
作者：张鹏翮
朝代：清

岁月蹉跎七十秋，衰残犹滞凤池头。乾坤容易催人老，进退何时得自由？雪岭日融翻浪急，松舟夜雨听猿愁。魂销万里还家梦，风树皋鱼泪未休。
七夕二首
作者：张鹏翮
朝代：清

鹊桥仙佩夜珊珊，月挂高楼烛影残。牛女渡时风浪静，无情银汉水空寒。乞巧楼前奏管弦，离思别怨动秋天。世间多少伤心事，莫笑牛郎会隔年。
七夕二首·其一
作者：张鹏翮
朝代：清

鹊桥仙佩夜珊珊，月挂高楼烛影残。牛女渡时风浪静，无情银汉水空寒。
七夕二首·其二
作者：张鹏翮
朝代：清

乞巧楼前奏管弦，离思别怨动秋天。世间多少伤心事，莫笑牛郎会隔年。
万寿菊
作者：张鹏翮
朝代：清

风雨崇朝滑路斜，老人愁坐在天涯。夜来却有还家梦，喜见庭前万寿花。
万里桥
作者：张鹏翮
朝代：清

芙蓉城外汉津梁，费氏曾乘万里航。玉垒祥云开蜀道，锦江春色满华阳。贤豪遗迹千秋在，儒雅流芳百世香。试问题桥云路客，何如衣锦早还乡？
万里骏四首
作者：张鹏翮
朝代：清

昔年出使俄罗斯，万里驰驱一骏奇。步影追风堪足比，功成应不数青狮。逸足超群骥子齐，草枯井竭向风嘶。归时行尽流沙路，猛气骁腾在碧蹄。奏凯新从紫塞来，关门惊喜得龙媒。谁知韩干丹青妙？画入麒麟生面开。大地风轻入四蹄，超腾曾向玉关嘶。可怜淮上催花雨，一夜飞英踏作泥。
万里骏四首·其一
作者：张鹏翮
朝代：清

昔年出使俄罗斯，万里驰驱一骏奇。步影追风堪足比，功成应不数青狮。
万里骏四首·其三
作者：张鹏翮
朝代：清

奏凯新从紫塞来，关门惊喜得龙媒。谁知韩干丹青妙？画入麒麟生面开。
万里骏四首·其二
作者：张鹏翮
朝代：清

逸足超群骥子齐，草枯井竭向风嘶。归时行尽流沙路，猛气骁腾在碧蹄。
万里骏四首·其四
作者：张鹏翮
朝代：清

大地风轻入四蹄，超腾曾向玉关嘶。可怜淮上催花雨，一夜飞英踏作泥。
下弦月
作者：张鹏翮
朝代：清

嫦娥昨夜罢红妆，淡扫蛾眉朝玉皇。掷却玉梳寻不见，西风吹罢碧天长。
下钟寺
作者：张鹏翮
朝代：清

层岩精舍踞崔巍，闻道苏公载酒来。湖口合流彭泽尽，石门中断楚江开。月明深夜千峰静，风卷寒涛万壑哀。我欲登临秋色晚，萧萧落叶满荒台。
东明道中
作者：张鹏翮
朝代：清

水落树萧萧，荒村半寂寥。鸟啼天欲曙，月落路空遥。旷野人逾冷，饥民语更嚣。嗷嗷求赈济，难免寸心怊。
中山晓望
作者：张鹏翮
朝代：清

中峰晓望白云间，已报征车出汉关。潦倒一官违子职，殷勤万里恋亲颜。楚山尽处鱼书杳，蜀水流余雁影闲。回首可怜戎马地，夜深明月满关山。
中秋前一日同陈掌科使还
作者：张鹏翮
朝代：清

驰驱万里气雄哉，归马云屯夕照催。天上新秋明月满，人间负羽使星来。风烟揽辔输君壮，潦倒清樽共我开。圣主贤臣今日事，燕然复有勒铭才。
中途遇雨
作者：张鹏翮
朝代：清

零雨濛濛远近同，断桥明灭有无中。沿堤柳叶舒新绿，隔岸桃花落浅红。麦陇浪翻千嶂碧，鸠声啼断暮云封。行人漫指来时路，愿得长风破碧空。
丹河
作者：张鹏翮
朝代：清

寒夜青灯满径霜，鸡声为报晓行忙。九渠风镂波文细，初日堤眠树影长。野老课农须灌溉，王孙系马赁壶浆。北京村外丹河水，更助居人种地黄。
九日
作者：张鹏翮
朝代：清

停桡信宿楚江边，叹息重阳景候迁。半绽黄花犹待雨，连天秋水竟如烟。悲风落日愁歧路，醴酒红萸忆辋川。回首去年今日事，西陵峡里亦潸然。
乞还
作者：张鹏翮
朝代：清

思亲无日不关情，何幸今朝出凤城。风正扬帆知浪静，月明鼓棹觉潮生。年高我喜还乡国，宦久人都识姓名。莫讶元臣无第宅，莱公先已树芳声。
书台应瑞
作者：张鹏翮
朝代：清

擎天柱石拂清霄，余韵流风未觉遥。敢谓科名高井络，愿将忠荩答清朝。蓬莱云近朝霞满，阆苑春深宿雾消。指日山灵重应瑞，三台光映大江潮。
云安道中
作者：张鹏翮
朝代：清

乌啼芳树促飞花，麦陇青青曲径斜。夹岸松篁迷去路，炊烟起处有人家。
云楼
作者：张鹏翮
朝代：清

流水高山夏日舒，莲池曾此乐幽居。断桥碧涧清风岭，天畀烟霞好结庐。
云灵仙迹
作者：张鹏翮
朝代：清

定水闲心能爱静，由来无欲是仙家。深山日丽催啼鸟，古洞风回聚落花。岭上白云随鹤驾，人间弦管送年华。题诗真宰归何处？绕石清泉映晚霞。
五龙口
作者：张鹏翮
朝代：清

山头凝雪山腰雨，日霁蒲帆挂顺风。不用棹歌催急鼓，轻舟早已过巴东。
交河莲窝偶题
作者：张鹏翮
朝代：清

高阁清凉堪避暑，风吹香气袭人衣。荫庥坐爱深林好，倦鸟依人不欲飞。
人日
作者：张鹏翮
朝代：清

人日晴和泰运逢，白头官舍又春风。梅花雪里香常在，一气浑然造化中。
人日过泰安
作者：张鹏翮
朝代：清

泰山福地逢人日，得意春风动彩毫。莫讶岩岩多气象，中台望重本来高。
今年海棠未开
作者：张鹏翮
朝代：清

去岁看花三月里，一春开遍满枝红。今来不见东风暖，寂寞空庭夕照中。
仙井晴霞
作者：张鹏翮
朝代：清

精灵长傍落星池，散作霞光映日时。节与英名垂国史，魂应绝地享崇祠。松风夜静闻金马，仙井年深见古碑。若使当年身怕死，世间何处有男儿？
仙鹤
作者：张鹏翮
朝代：清

认人眼睫有灵毛，独立瑶池意自高。万里摩天珠树宿，一声清唳彻云霄。
仪征渡江
作者：张鹏翮
朝代：清

如意銮坡出，恩辉驿路归。白乌迎棹去，南雁向人飞。江水家乡近，晴云昼漏稀。应怜春梦入，明月点朝衣。
使节驻江宁闻长孙女没于含山
作者：张鹏翮
朝代：清

坠叶凄风助旅愁，白头衔命到升州。含山咫尺伤心泪，一片云遮落木秋。
偶题
作者：张鹏翮
朝代：清

共说年年白发新，天涯犹是未归人！盈觞寿酒称重庆，游子应怜衣点尘。
元宵
作者：张鹏翮
朝代：清

元宵灯火九衢开，薰动阳和淑气回。今夜驿亭高处望，一桥明月照行台。
元日在重庆
作者：张鹏翮
朝代：清

晴川一望曙烟收，静坐蓬窗得自由。爆竹千门催腊去，明灯万盏映江流。和风习习占年稔，春日迟迟揽胜游。遥忆京华多盛事，五云佳气满龙楼！
兴福院乘凉
作者：张鹏翮
朝代：清

凭高四望豆花香，风送深林夏日凉。静坐片时消暑气，人间此地即天堂。
兵书峡
作者：张鹏翮
朝代：清

郁郁兵书峡，雄图作楚关。溪声流夜月，云气暗青山。猿啸青林外，鸡啼绿屿间。片帆明日远，漫问大刀环。
再过荆州
作者：张鹏翮
朝代：清

楚水悠悠荡月明，轻舠两度暗伤情。垂杨不解含哀意，依旧飞花点客程。
凉夜中元望雨
作者：张鹏翮
朝代：清

澹澹秋容媚晓山，垂垂珠露满田间。最宜虚室清凉夜，知是云龙带雨还。
凯歌
作者：张鹏翮
朝代：清

先取巴塘向北行，军威直到藏王城。雪山回首低如屋，喜见荒原春草生。
初夏藤花始开
作者：张鹏翮
朝代：清

白头留滞在天涯，愁见枯藤又吐花。今岁迟开原有意，晴云一片拥朝霞。
南园
作者：张鹏翮
朝代：清

结屋环池起，孤亭渌水回。天清鸿雁度，浪静白鸥来。碧爱双桐绕，红看千日开。谁能脱簪绂？从此避尘埃。
南旺寄富主事
作者：张鹏翮
朝代：清

指日扬帆过碧滩，南湖分水更回看。却怜昨夜深秋雨，添得人间几度寒？
即景
作者：张鹏翮
朝代：清

双飞燕子舞林塘，漫卷湘帘入画堂。剩有看花春兴在，海棠吐艳欲生香。
又题温泉
作者：张鹏翮
朝代：清

独寻春色上高台，鸟语花香淑气回。洗尽人间无垢体，满天风雨一时来。
古佛寺双松
作者：张鹏翮
朝代：清

结茅幽静处，止有道人游。月带双松老，潮听一夜秋。海云当槛入，河水向东流。谁识此中趣？挹泉洗欲愁。
古北口遇雨
作者：张鹏翮
朝代：清

斜风细雨日相催，黍穗荍花眼暂开。万里秋声天外意，断桥流水石边苔。
合州冷泉
作者：张鹏翮
朝代：清

碧山绿树隐云端，两派泉分旱不干。寂寞金鱼游泳处，无人知道此寒泉。
吊二苏坟用原韵
作者：张鹏翮
朝代：清

双璧佳城在此中，九原并蒂作芙蓉。峨眉月冷鹃声断，南国香销马鬣封。绝代勋名伤往事，千章古木乱疏钟。光芒万丈知难掩，一夜风雷起卧龙。
吊德吾庞氏
作者：张鹏翮
朝代：清

一生心事少人知，魂傍空门觉后迟。惟有灵泉山上月，年年常照碧琉璃！
吴门访李光禄故宅遂宁李子静
作者：张鹏翮
朝代：清

光禄当年此卜居，今来门径已萧疏。伶仃嗣子无归计，寂寞孤孙解读书。只有青山埋白骨，谁将絮酒奠荒墟？升沉世事终难定，漫说穷乡好结庐。
咏柳
作者：张鹏翮
朝代：清

春风吹破万条青，一气陶钧未杳冥。独喜垆前饶翠色，不因秋露怕飘零。
哀鸿
作者：张鹏翮
朝代：清

一望汪洋剧可怜，更从何处问桑田？鸡鸣犬吠无消息，木落霜空绝野烟。半线东堤强挽曳，孤篷渔火傍流泉。嗷嗷待哺民情切，引领恩膏下九天。
喀尔喀曲
作者：张鹏翮
朝代：清

水竭草枯叹俗穷，腰悬竹箭臂悬弓。轻躯上马飞如鸟，只畏中原火器攻。
喜雨
作者：张鹏翮
朝代：清

灵雨濛濛润物深，三农早见遂欢心。悬知南亩分秧处，陌上垂杨笼翠阴。
塞下曲五首
作者：张鹏翮
朝代：清

匹马萧萧塞草黄，淡云孤月影微茫。繁华曾说苏杭好，不信人间有大荒。蜂聚穹庐一室春，开窗满目尽风尘。谁家饱啖酪酥饼，即是龙堆富贵人。惨淡黄云日色低，红毛碧眼向人啼。并驱马上扬鞭去，莫向桃花洞口迷。夜半孤灯涸井傍，童山竭泽世茫茫。马声嘶彻炎风起，不是征人亦断肠！牧马荒原夜不休，朝来移帐到沙头。流泉每遣山灵护，恐惹征人照月愁。
塞下曲五首·其一
作者：张鹏翮
朝代：清

匹马萧萧塞草黄，淡云孤月影微茫。繁华曾说苏杭好，不信人间有大荒。
塞下曲五首·其三
作者：张鹏翮
朝代：清

惨淡黄云日色低，红毛碧眼向人啼。并驱马上扬鞭去，莫向桃花洞口迷。
塞下曲五首·其二
作者：张鹏翮
朝代：清

蜂聚穹庐一室春，开窗满目尽风尘。谁家饱啖酪酥饼，即是龙堆富贵人。
塞下曲五首·其五
作者：张鹏翮
朝代：清

牧马荒原夜不休，朝来移帐到沙头。流泉每遣山灵护，恐惹征人照月愁。
塞下曲五首·其四
作者：张鹏翮
朝代：清

夜半孤灯涸井傍，童山竭泽世茫茫。马声嘶彻炎风起，不是征人亦断肠！
夏日经通州驿
作者：张鹏翮
朝代：清

皇华驿里逢初夏，仆仆风尘度一春。回首可怜经过处，花开花落几番新！
夜泊漳脊有怀三弟
作者：张鹏翮
朝代：清

薄暮沧江上，孤霞带日红。渔灯明远近，树色隐菁葱。月向昆仑转，春生碧海空。永怀愁不寐，云外度哀鸿。
夜雨二首
作者：张鹏翮
朝代：清

一枕清凉减百忧，不知日影上帘钩。钟声惊破黄粱梦，空羡人间有莫愁。残红宿雨带轻风，点缀东篱花气浓。春意中含秋意在，何须零落始知空！
夜雨二首·其一
作者：张鹏翮
朝代：清

一枕清凉减百忧，不知日影上帘钩。钟声惊破黄粱梦，空羡人间有莫愁。
夜雨二首·其二
作者：张鹏翮
朝代：清

残红宿雨带轻风，点缀东篱花气浓。春意中含秋意在，何须零落始知空！
大文
作者：张鹏翮
朝代：清

蹇蹇王臣昔著闻，立朝正色欲超群。平生心事何能了？留得西湖一片云。
大樟祖居
作者：张鹏翮
朝代：清

柏沟樟树荫茅庐，始祖由来卜此居。三派辛勤躬稼穑，百年清白事诗书。宅心忠厚贻谋在，传世淳良积庆余。佑启后人培福德，莫忘高大耀门闾。
大渠夜泊口号
作者：张鹏翮
朝代：清

无边落木送残秋，愁听寒涛急水流。今夜不知何处宿？长江万里一孤舟。
天署新槐
作者：张鹏翮
朝代：清

墀下新槐手自栽，绿阴丛里见花开。暗香浮动无人识，留取清光点露苔。
太白骑驴处
作者：张鹏翮
朝代：清

把酒临风忆李公，诗豪才气贯长虹。荐贤为国谁堪比？万古风流感慨中！
太行堤
作者：张鹏翮
朝代：清

蜿蜒千里接东西，保障洪流金作堤。风雨岁深波浪激，茭青芦白共凄迷。
夫人七十寿二首
作者：张鹏翮
朝代：清

江南别去十经春，老态年年白发新。回望故乡归不得，相思俱是梦中人。宦情早已叹飘蓬，那及江边一钓翁。五亩未营林下宅，不知何地傍云松？
夫人七十寿二首·其一
作者：张鹏翮
朝代：清

江南别去十经春，老态年年白发新。回望故乡归不得，相思俱是梦中人。
夫人七十寿二首·其二
作者：张鹏翮
朝代：清

宦情早已叹飘蓬，那及江边一钓翁。五亩未营林下宅，不知何地傍云松？
奉使诣上海
作者：张鹏翮
朝代：清

太史占天动使星，行旌两度及郊坰。楼台得月重重好，花木逢春处处馨。海澨由来无骇浪，洋船已见集邮亭。欣逢清晏蒙庥日，记取丹青入画屏。
奉命出使俄罗斯口占
作者：张鹏翮
朝代：清

阊阖銮云捧玉皇，同文盛治肃冠裳。一人有道来荒服，两曜无私照万方。威播楼兰能顺命，化行西域自尊王。皇华不暇歌将父，报国丹心日正长。
奉圣寺古树
作者：张鹏翮
朝代：清

古树难为大厦支，横秋老气亦神奇。几经风雨存贞干，留与山门作护持。
如意而归
作者：张鹏翮
朝代：清

临水登山兴未休，闲身乐世更何忧？联裾萧寺探幽径，方驾扁舟泛碧流。尊俎每开长寿酒，寻芳频向浣花游。怡情云外皆无累，弄月吟风得自由！
官溅溪三首
作者：张鹏翮
朝代：清

碧山重叠暗青云，风送禽声入耳闻。溪上杨花飞似雪，扁舟一叶趁斜曛。修竹深林绕径迷，马迟路滑怯春泥。行人憔悴无宁处，却恐寒山日向西。绿树红花伴紫萝，白云无奈别离何。可怜衣带盈盈水，从此含愁日更多。
官溅溪三首·其一
作者：张鹏翮
朝代：清

碧山重叠暗青云，风送禽声入耳闻。溪上杨花飞似雪，扁舟一叶趁斜曛。
官溅溪三首·其三
作者：张鹏翮
朝代：清

绿树红花伴紫萝，白云无奈别离何。可怜衣带盈盈水，从此含愁日更多。
官溅溪三首·其二
作者：张鹏翮
朝代：清

修竹深林绕径迷，马迟路滑怯春泥。行人憔悴无宁处，却恐寒山日向西。
宿舌口
作者：张鹏翮
朝代：清

青山面面欲相留，惭愧春风月下楼。十里莺花啼不住，片帆早已过沙头。
宿重兴集
作者：张鹏翮
朝代：清

孤帆一片月轮高，又入中河泛暮涛。今夜重兴集下泊，凤城银汉首频搔。
寄二弟时在润州
作者：张鹏翮
朝代：清

两行血泪洒江流，直到东川涪水头。不见飞鸿来北固，只闻唳鹤在南州。峰悬栈道残云断，霜落剑门老树秋。一夕烟尘风扫尽，月明更有斗城楼。
寄夫人
作者：张鹏翮
朝代：清

任城避暑平安否，旅舍凄凉住得无？两地关心看皓月，长年回首忆吾庐。还将天上泥金扇，写作仙家献寿图。直待潞河秋水发，乘风鼓棹好还都。
寄懋文
作者：张鹏翮
朝代：清

青灯黄卷旧生涯，清白曾传文献家。水绕旗山应有兆，蟾宫看取一枝花。
寇莱公故里
作者：张鹏翮
朝代：清

太华闲气产莱公，青史曾传社稷功。我亦高山思仰止，楼台无地与君同。
对藤花怀富太宰
作者：张鹏翮
朝代：清

白发朝回入署中，藤花相映绿槐浓。清香满座同谁赏？人在云山第几峰？
尧亭古柏
作者：张鹏翮
朝代：清

孤干亭亭塞上稀，高枝密叶影相依。霜风众木凋零尽，依旧长青荫夕晖。
岳武穆祠
作者：张鹏翮
朝代：清

精忠报国一身亡，为振纲常有烈光。青史百年公论在，牟山羡水并流芳。
峡行苦雨
作者：张鹏翮
朝代：清

东川一路宿沙头，晓夕江干雨未休。莫道天公晴日少，恐将孤月照人愁。
崓山古柏
作者：张鹏翮
朝代：清

远山沿岭自成林，历历严霜岁月深。那解移情怜翠柳，春来不致岁寒心。
巫山
作者：张鹏翮
朝代：清

十二峰前江水深，天风引籁入松吟。千潭印月清无底，洗尽云华不染心。
巫山
作者：张鹏翮
朝代：清

地有天然美，巫山十二峰。谁能游览遍？月引度深松。
己亥十月朔观堂中黄花有感
作者：张鹏翮
朝代：清

朝回独坐叹伶俜，馆阁同年曙后星。览镜偏惊添白发，挑灯且喜读心经。力衰翻觉衣裳重，身老难邀耳目灵。晚节清香谁得似？堂中黄菊在花瓶。
己亥除夕梦中得句
作者：张鹏翮
朝代：清

报国心思切，年衰不自由。欲知万里路，天际一归舟。
巴东
作者：张鹏翮
朝代：清

三峡隆冬树不凋，忽逢山带雨潇潇。一湾风顺一湾利，指点奇踪慰寂寥。
平都山
作者：张鹏翮
朝代：清

山光漠漠夜云轻，仙井三更月正明。一自方平乘鹤去，时人艳说有长生。
庆元山
作者：张鹏翮
朝代：清

他日归来第四台，独寻春色几徘徊。五文锦上分明见，好向观音瓶内开。
庚子七月二十五日出塞偶作
作者：张鹏翮
朝代：清

白花绿叶未经寒，风动微香零露团。点缀清秋新气象，天然一幅画图看。
庚子九日二首
作者：张鹏翮
朝代：清

彻夜西风声势狂，晓来人说是重阳。如何气候迟时令？菊满篱边不放香。秋风杨柳叶梳黄，冷露无心菊正芳。造化一般荣悴异，谁将消息问穹苍？
庚子九日二首·其一
作者：张鹏翮
朝代：清

彻夜西风声势狂，晓来人说是重阳。如何气候迟时令？菊满篱边不放香。
庚子九日二首·其二
作者：张鹏翮
朝代：清

秋风杨柳叶梳黄，冷露无心菊正芳。造化一般荣悴异，谁将消息问穹苍？
张王庙
作者：张鹏翮
朝代：清

狄公门下识贤良，七十才登政事堂。一代勋名关社稷，千年俎豆肃江乡。荒城日落悲风起，古殿云深鸟迹藏。寄语题诗江上客，休将轶事说荒唐。
弹琴峡
作者：张鹏翮
朝代：清

月傍层峦望欲迷，诸天缥缈暮云齐。丹峰四面云藏屋，翠壁千重石作梯。涧水涌花泉带雨，疏林斜日鸟归栖。行人不尽登临兴，漫拂苍苔续旧题。
归化城谒关夫子庙
作者：张鹏翮
朝代：清

龙沙绝塞建公祠，正气森然仰令仪。直节可兴天下士，纯臣不愧古人师。平生心事同天日，百代明禋荐岁时。闻道遐荒能报德，千秋大义重追思。
归化城郊原蒙古持献清茶炒麋伏迎道左喜而赋之
作者：张鹏翮
朝代：清

使星遥指古丰城，此日壶浆道路迎。边塞天低横剑气，祁连秋早动笳声。只修文德远人化，无俟勤兵绝域平。自是圣朝威德大，蚤图王会献承明。
徐州道中
作者：张鹏翮
朝代：清

万户晨炊见晓烟，农人共庆食为天。淮徐一路秋成好，燕子楼头听管弦。
忆涪水端阳四首
作者：张鹏翮
朝代：清

盈樽蒲酒人皆醉，野老村翁杖策迟。双雁云边无信息，谁言浣水胜当时？人到清闲寄薜萝，扁舟一叶剪江波。笠蓑烟雨随时泊，鱼跃鸢飞入眼多。天空海阔思何穷，人在黄粱一梦中。回首青山人不老，莼鲈依旧满江东。千年文献德阳城，瑞应旗山喜气生。一片书台顶上月，照人心地独分明。
忆涪水端阳四首·其一
作者：张鹏翮
朝代：清

盈樽蒲酒人皆醉，野老村翁杖策迟。双雁云边无信息，谁言浣水胜当时？
忆涪水端阳四首·其三
作者：张鹏翮
朝代：清

天空海阔思何穷，人在黄粱一梦中。回首青山人不老，莼鲈依旧满江东。
忆涪水端阳四首·其二
作者：张鹏翮
朝代：清

人到清闲寄薜萝，扁舟一叶剪江波。笠蓑烟雨随时泊，鱼跃鸢飞入眼多。
忆涪水端阳四首·其四
作者：张鹏翮
朝代：清

千年文献德阳城，瑞应旗山喜气生。一片书台顶上月，照人心地独分明。
忧旱
作者：张鹏翮
朝代：清

五月神州旱未消，云霓入望碧天遥。徒劳圭璧登清庙，未见风雷动紫霄。功令只今蠲聚敛，闾阎何事尚萧条？谁家忽有清商曲？永夜朱弦空自调。
怀两弟二首
作者：张鹏翮
朝代：清

潇潇风雨泊江干，吹落桃花满地丹。雁影悠悠云外尽，思君何处倚栏干？水国风生棣萼香，夜深微雨入船凉。忆君遥在孤舟里，愁听渝州清漏长。
怀两弟二首·其一
作者：张鹏翮
朝代：清

潇潇风雨泊江干，吹落桃花满地丹。雁影悠悠云外尽，思君何处倚栏干？
怀两弟二首·其二
作者：张鹏翮
朝代：清

水国风生棣萼香，夜深微雨入船凉。忆君遥在孤舟里，愁听渝州清漏长。
怀刘了庵先生
作者：张鹏翮
朝代：清

空见巴山渝水长，舟人指点是公乡。更看万仞烟霞外，绿树红花照夕阳。
怀柔道中
作者：张鹏翮
朝代：清

环山云雾锁崔嵬，雨涨寒泉浸绿苔。远望平畴葱茜色，新凉爽气袭人来。
思乡
作者：张鹏翮
朝代：清

久宦思乡岁月深，几回归梦抵千金。门前江色依然绿，槛外莺声尚满林。漫说申家新使者，更夸乔令旧知音。曙钟乍动惊魂觉，谁识愁人一片心？
思乡
作者：张鹏翮
朝代：清

郁郁无聊为忆乡，夜深归梦到华阳。相怜唯有川前月，不厌清贫照北堂。
思亲
作者：张鹏翮
朝代：清

思亲到老更情深，偶读邱诗得我心。万里路行经半载，一封书到值千金。
思家
作者：张鹏翮
朝代：清

一春远梦动悲笳，不尽长空雾霭遮。隔渚始波漂落絮，空山初霁咽残霞。百年风木三江泪，万里星河八月槎。谁在遂州高处望？碧天无际月痕斜。
恭和圣制挽大学士张玉书
作者：张鹏翮
朝代：清

老成黄阁赞经纶，鹤发丹心恋紫宸。一代文章诗礼旧，千秋事业鼎彝新。生前令望真难掩，殁世贤名自不湮。更有恩光昭异数，天章褒美念元臣。
恭和圣制淮黄告成韵
作者：张鹏翮
朝代：清

东南大势在淮黄，绩奏平成出尚方。河定不烦劳再计，民安犹自视如伤。舳舻衔尾连千里，江汉朝宗尽八荒。国计苍生均永赖，乾坤万古壮金汤。
悼故光禄卿李子静三首
作者：张鹏翮
朝代：清

凤凰池上著朝衫，文彩风流侧帽檐。化鹤空归华表夜，无人识得旧官衔。榜眼科名一旦空，独留翰墨想余风。何时更上方山去？独向荒原悼李公。不闻楚客咏江漓，廿载长安隔梦思。桂酒椒浆浇宿草，平生风仪忆当时。
悼故光禄卿李子静三首·其一
作者：张鹏翮
朝代：清

凤凰池上著朝衫，文彩风流侧帽檐。化鹤空归华表夜，无人识得旧官衔。
悼故光禄卿李子静三首·其三
作者：张鹏翮
朝代：清

不闻楚客咏江漓，廿载长安隔梦思。桂酒椒浆浇宿草，平生风仪忆当时。
悼故光禄卿李子静三首·其二
作者：张鹏翮
朝代：清

榜眼科名一旦空，独留翰墨想余风。何时更上方山去？独向荒原悼李公。
惜紫薇花
作者：张鹏翮
朝代：清

白露秋深雁影单，紫薇花剩两枝残。多情未许风吹尽，留待来朝仔细看。
愁怀
作者：张鹏翮
朝代：清

风烟万里路漫漫，泪滴征尘湿未干。杜宇有魂啼夜月，王孙无梦到长滩。端居自信清修好，涉历方知行路难。愁对长江春水阔，石尤起处暮光寒。
感怀
作者：张鹏翮
朝代：清

浮家万里傍江干，两袖清风去住难。恋阙相如频作赋，思乡张翰独凭栏。关河岁暮风尘苦，鸿雁秋深雨雪寒。待盼春明催北上，又将仆仆走长安。
成都青羊宫青羊
作者：张鹏翮
朝代：清

京师市上得铜羊，移往成都古道场。出关尹喜似相识，寻到华阳乐未央。
戴村坝
作者：张鹏翮
朝代：清

汶流不许归东海，引入南湖运口粮。千里帆樯明月夜，薰风吹送枣花香。
抵巫山
作者：张鹏翮
朝代：清

始遂平生愿，还乡第一程。云从翔鹤白，月向静坛明。夜入思亲梦，朝悬望阙情。独怜衰日暮，尚未脱簪缨。
斋宿容台归梦
作者：张鹏翮
朝代：清

斋宫独夜正思乡，月色胧胧照玉堂。魂梦不知归路远，临风直到遂州阳。
新开岭白云
作者：张鹏翮
朝代：清

深山雨后气犹寒，拄杖登临未觉难。今日凭高无限意，白云看罢倚栏干。
新春见梅花
作者：张鹏翮
朝代：清

亭亭吐艳作年芳，不畏青霜裛裛香。陆凯不来谁赠远？义山空自断离肠。
新滩
作者：张鹏翮
朝代：清

登舟一望日平西，倒削芙蓉两岸齐。乱石横江飞白浪，涛声日夜冷凄凄。
旅夜书怀
作者：张鹏翮
朝代：清

亲恩思罔极，血泪几时干？歧路无知己，天涯畏影单。黄牛千嶂夕，白马一江寒。不历风尘苦，安知行路难？
旅夜书怀
作者：张鹏翮
朝代：清

分水驿连古万州，烽烟无际黄云愁。三军不作刀环梦，一夜钲声绕戍楼。
旅店口占
作者：张鹏翮
朝代：清

晴光影落半荒台，杨柳春深傍酒杯。春色不知离别恨，山花依旧向人开。
旅次书怀
作者：张鹏翮
朝代：清

客路萧条倍黯然，双垂别泪楚江边。家园归去三千里，京国曾游十二年。狮子岩前山似画，美人峰下水如烟。欲知两地相思处，长在秋风明月前。
旗山钟秀
作者：张鹏翮
朝代：清

万古乾坤正气留，钟贤毓秀许谁俦？群山积翠当窗见，二水中分绕径流。遂有祯祥开蕊榜，始知紫绶满皇州。复忆大罗天上事，霓裳同咏凤池头。
早发居庸关
作者：张鹏翮
朝代：清

谁道边城景物凄，三更斜月早闻鸡。光连古戍摇河影，寒逐清霜入马蹄。龙虎台高秋色迥，军都山晓曙云齐。天公有意怜行役，雨洗征尘路不迷。
早梅
作者：张鹏翮
朝代：清

大地春回发早梅，一枝先向百花开。清香自足留天壤，岂为和羹结子来？
星驰过泰安
作者：张鹏翮
朝代：清

仆仆风尘日又斜，星言夙驾路偏赊。苍茫十里烟中柳，寂寞千村月下花。山到孟林青未了，汶流汾水浩无涯。凭虚乞取甘霖雨，洒向畿南百万家。
春日重游灵泉寺
作者：张鹏翮
朝代：清

杏花时雨浥轻尘，马踏春泥不厌贫。如意归来如意去，暂于林下作闲人。
春柳
作者：张鹏翮
朝代：清

丽日和风宿雾消，清池玉露滴花朝。新传淑气催黄鸟，杨柳青青荫御桥。
昭君青冢
作者：张鹏翮
朝代：清

独留青冢古城隅，愧杀当年汉大夫。万里长城凭粉黛，千秋国士老樵渔。溪边流影魂飞动，塞上吹箫凤有无？延寿写真君莫恨，长门空锁月明孤。
晓行曲二首
作者：张鹏翮
朝代：清

匹马翩翩趁晓行，关城曙色动高旌。书生一纸安边檄，能扫黄尘万里清。轻裘绶带出边城，万里平沙按辔行。胡骑千里齐下马，争看汉使是天人。
晓行曲二首·其一
作者：张鹏翮
朝代：清

匹马翩翩趁晓行，关城曙色动高旌。书生一纸安边檄，能扫黄尘万里清。
晓行曲二首·其二
作者：张鹏翮
朝代：清

轻裘绶带出边城，万里平沙按辔行。胡骑千里齐下马，争看汉使是天人。
晚次彭市河
作者：张鹏翮
朝代：清

沧江春水阔，日暮起清风。银汉当窗见，渔歌一棹通。鸡啼山色里，犬吠水声中。晚气催残漏，晴云倚碧空。
晴日梅花
作者：张鹏翮
朝代：清

寻芳无处醉流霞，独夜空庭一树花。正忆游春光福路，画船箫鼓绕村斜。
暮春归赤崖旧居
作者：张鹏翮
朝代：清

白首还乡故旧稀，桃花落尽李花飞。玉屏山下森森柏，不改清阴待我归。
月山
作者：张鹏翮
朝代：清

过庭犹记闻诗礼，回首白云双鬓丝。明发有怀恩网极，养亲不逮悔何追！龙章凤诰焚黄日，春露秋霜结梦思。万里归来风木恨，四更吐月旧山时。
杨林矶
作者：张鹏翮
朝代：清

几年设险壮江关，吞吐风云自往还。雨过寒涛惊石浪，帆飞百丈触溪湾。波回衣带三江水，浪叠鱼鳞四面山。莫向黄陵问巫峡，青春憔悴易苍颜！
枇杷二首
作者：张鹏翮
朝代：清

林香不畏荔枝欺，名品由来备四时。茂苑城边称硕果，梵云回首叹归迟。苏台五日楝花香，东洞庭边枇杷黄。为忆赤崖山下树，空垂叶露在穷乡。
枇杷二首·其一
作者：张鹏翮
朝代：清

林香不畏荔枝欺，名品由来备四时。茂苑城边称硕果，梵云回首叹归迟。
枇杷二首·其二
作者：张鹏翮
朝代：清

苏台五日楝花香，东洞庭边枇杷黄。为忆赤崖山下树，空垂叶露在穷乡。
枫桥
作者：张鹏翮
朝代：清

阊门阛圚接枫桥，几度经过水月遥。今日重来忆张继，暮烟疏雨草萧萧。
柳
作者：张鹏翮
朝代：清

含烟带雨映前峰，袅袅游丝落照中。刘尹当年厅事树，每因清德想高风。
柳
作者：张鹏翮
朝代：清

灵和殿下护春烟，想像风流二月天。移向离亭分手处，依依青影落尊前。
桃花寺二首
作者：张鹏翮
朝代：清

木落山空境更幽，寺门斜日照林丘。洪钧一气青阳转，又傍桃花作胜游。雪鬓庞眉迈古稀，御寒犹是去年衣。敝车羸马行人识，笑问高年胡不归？
桃花寺二首·其一
作者：张鹏翮
朝代：清

木落山空境更幽，寺门斜日照林丘。洪钧一气青阳转，又傍桃花作胜游。
桃花寺二首·其二
作者：张鹏翮
朝代：清

雪鬓庞眉迈古稀，御寒犹是去年衣。敝车羸马行人识，笑问高年胡不归？
桓侯庙
作者：张鹏翮
朝代：清

君侯正气足千秋，江上祠堂剑佩留。武定荆梁推虎将，文成刁斗羡名流。云安故垒烽烟静，天目孤城甲马游。扶汉精灵犹未了，英风凛凛在神州。
桓侯庙
作者：张鹏翮
朝代：清

铜罗古渡蜀江东，多谢君侯赐顺风。愧我轻舟无一物，扬帆载石填崆峒。
梁真定祠
作者：张鹏翮
朝代：清

门外三槐荫夕阴，祠堂深锁夜沉沉。典型先正今何在？劲竹高梧月满林。
梦大人
作者：张鹏翮
朝代：清

亲老时萦念，身安不厌贫。青云长作客，白发未归人。夜雨和愁落，家山入梦频。故园归未得，西望正伤神。
梵云春晓
作者：张鹏翮
朝代：清

浪暖桃花照紫袍，春风两两送轻舠。酒醒画栋珠帘卷，月满清溪夜笛高。树尚栖鸾思往事，文余吐凤忆鸣皋。雨香云淡无寻处，林下琴书雅自操。
楝树
作者：张鹏翮
朝代：清

见说蛟龙畏楝花，移栽何不向江涯？更闻彩凤来求实，人羡朝阳第一家。
水仙花
作者：张鹏翮
朝代：清

一片芳心异，含香向早春。与梅能傲雪，先伴岁华新。
水帘洞
作者：张鹏翮
朝代：清

飞波千尺泻天风，点点珠玑洒碧空。日午洞头寻醉石，不知身在水晶宫。
汉口感怀
作者：张鹏翮
朝代：清

汉口凄然望落晖，伤心万里泪沾衣。终天有恨归思切，异地浮家愿转违。况是涪江风浪急，还疑鄂渚彩云飞。天涯此际难分手，珍重加餐待我归。
江上雨霁
作者：张鹏翮
朝代：清

江光掩映碧云空，万里遥天一望通。近看远山青的的，又惊夕照影曈曈。流莺不爱黄梅雨，戏蝶能招绿柳风。勘破世情无限恨，王孙芳草暮烟中。
池州道中作
作者：张鹏翮
朝代：清

扶杖南归日，思乡益旅愁。如何辞蜀道，又复问吴舟。楚水人千里，秋山月一钩。浮生长作客，到处起离忧。
河间
作者：张鹏翮
朝代：清

往来经此地，辛苦遍荒村。风卷黄沙起，尘沦白昼昏。马疲留古驿，人困卧柴门。无以消羁旅，新诗漫讨论。
泊凤凰滩
作者：张鹏翮
朝代：清

江光皛皛水云轻，百丈滩头月正明。回首荆南人已远，秋声处处唤愁生。
泾川道中
作者：张鹏翮
朝代：清

叠嶂层峦爽气浮，回环曲折带溪流。峰高万仞云霞满，树荫千村烟火稠。隔岸花香春未莫，远山岚起雨初收。我来揽胜思人杰？造极还登最上头。
浣花溪
作者：张鹏翮
朝代：清

梵安随世作低昂，月白风清花自香。锦里至今推杜甫，谁知任氏旧山庄？
海棠花有感
作者：张鹏翮
朝代：清

花开总不知，相对却成悲。痕极泪如雨，愁添发似丝。昔陪杖履处，今值落英时。莫怪杜工部，海棠无小诗。
海船口夜泊
作者：张鹏翮
朝代：清

灏渺东风折柳条，涛声天半别魂销。苍茫野色迷津岸，明灭鱼灯趁晚潮。半枕易惊三峡梦，孤舟谁念一身遥？思乡滴尽千行泪，愁听哀猿倍寂寥。
涪江夜雨
作者：张鹏翮
朝代：清

多雨涪江夜，衔哀旅泊时。老莱犹有彩，温峤已无裾。水气侵床冷，乡心入梦迟。凄凄悲岁晚，忍读蓼莪诗。
涪江晚渡
作者：张鹏翮
朝代：清

春风澹荡古东川，楝子花开绿满田。百福暝钟空象外，九莲明月印溪前。天清鹤语山头树，日暮人喧渡口船。铁马嘶风烟水阔，衡门归去似神仙！
清明雨
作者：张鹏翮
朝代：清

清明雨应时，大地报春知。陌头杨柳绿，却待晓风吹。
清贫
作者：张鹏翮
朝代：清

清贫一念永无差，自在安身即是家。斗室不惭酣睡稳，焉知人世有荣华？
清闲
作者：张鹏翮
朝代：清

鹤发苍颜一老臣，炎天未暇息红尘。何时高卧幽窗北？得作清闲自在身。
渔矶
作者：张鹏翮
朝代：清

茅屋鸡鸣莫厌听，篱边风静落花轻。一竿烟雨苍苔湿，好向渔矶稳处行。
渡黄河
作者：张鹏翮
朝代：清

漫说乘槎犯斗牛，几人击楫向中流？鱼龙秋夜沧波冷，风雨中原王气收。一自汉皇沉璧马，几回明月照沙头？安澜谁使淮黄合？去入沧溟到十洲。
游茅山
作者：张鹏翮
朝代：清

偶上瑶台第一重，晴光翠色点芙蓉。尘埋秦政千年璧，月照茅君九老峰。汉室当时栖隐士，华阳何处觅仙踪？我来不尽登临兴，独对苍岩万古松。
湖上
作者：张鹏翮
朝代：清

六桥风雨透红霞，一片笙箫傍水涯。春到西湖偏可爱，绿阴深处有桃花。
潼关
作者：张鹏翮
朝代：清

信马垂鞭意自闲，远青惟见少华山。芃芃禾黍千村秀，始识黎氓处处安。
潼关
作者：张鹏翮
朝代：清

潼关天险带河流，锁钥秦川扼九州。三晋清光临古渡，二华晴翠满城楼。风腥铁马华阴戍，波涌娲陵绿水洲。多少英雄眼底事，麒麟台上角声愁！
澄城道中
作者：张鹏翮
朝代：清

归云拥树满村阴，零雨濛濛马迹深。触目黍苗将实颖，观风莫负爱人心。
灵泉圣境
作者：张鹏翮
朝代：清

川中名胜古今传，清静无声一洞天。杳霭烟霞空法相，凄迷风雨息尘缘。莺巢绿树喧流水，风动飞花落讲筵。多少词人题不尽，高峰更有醒心泉。
燕湖关晚眺
作者：张鹏翮
朝代：清

锦绣重经处，峥嵘胜昔年。山高偏吐月，江远欲浮天。雨润千村秀，风催万里船。此时归兴急，夜静亦忘眠。
牛栏山
作者：张鹏翮
朝代：清

岚光倒影落清浔，流出双峰直至今。漫说金牛遗古迹，空教人向洞中寻。
田家
作者：张鹏翮
朝代：清

禾黍芃芃愿不违，衔泥燕子绕梁飞。闺中少妇条桑去，携得盈筐趁早归。
留别舍弟
作者：张鹏翮
朝代：清

春江晴日草芊芊，万里扬帆接楚天。去雁犹思江汉水，离人独上木兰船。棣花暖送青丝转，碧树光摇锦浪悬。莫怪临歧倍惆怅，共君携手在何年？
登南高峰
作者：张鹏翮
朝代：清

南山日霁晓烟开，蹑屩攀萝览胜来。城郭参差云影度，江湖映带暮潮回。林香远接翁家桂，峰翠遥连照胆台。极目吴中村落满，作霖谁是出群才？
登岱岳
作者：张鹏翮
朝代：清

青帝居崇五岳先，谁将轶事问当年？峦舍列障光堪挹，雾卷群峰翠欲连。五色峦云崖际宿，一帘新月镜中悬。凭虚已造登封顶，万里晴空对碧天。
登归化城楼口占
作者：张鹏翮
朝代：清

万里风云动壮猷，斗边剑气映南楼。龙门客醉燕山月，鹿塞寒生漠北秋。秣马不堪宵露下，司军应念挈壶愁。孤臣自有长缨愿，忠信还期赋远游。
登明远楼
作者：张鹏翮
朝代：清

悠然遐想太虚宽，拄杖登高未觉难。云罩钟山松影暗，月临淮水夜光寒。九霄雨露阶前落，万叠楼台槛下观。最喜老人偏适意，清风几度拂栏干！
登楼
作者：张鹏翮
朝代：清

叶脱梧桐报早秋，旷怀岁月一登楼。眼前山色依然碧，槛外江声空自流。西望岷山思故国，北怀渤海忆神州。重来欲问金陵事，举目凋零少旧游。
白云
作者：张鹏翮
朝代：清

白云深处是乡关，酒熟花香任往还。为报晓钟莫惊起，且容归梦到旗山。
白云
作者：张鹏翮
朝代：清

白云遥望北风寒，咏罢黄花泪不干。长路关山千万里，只凭雁足报平安。
皂河化险为平
作者：张鹏翮
朝代：清

高挂蒲帆巨浪中，青山如画水溶溶。势翻云汉飞霖雨，影息蛟龙靖北风。两岸桑麻随棹碧，一天皓月印潭空。欲寻当日封堆处，极目田禾翠色浓。
皋亭道中
作者：张鹏翮
朝代：清

青青阳柳弄轻柔，风惹莺声宿雨收。三月皋亭山下路，桃花如锦满汀洲。
盆梅
作者：张鹏翮
朝代：清

玉兔园中梅早发，天风吹送到京华。枝头几点香生座，漏泄春光是此花。
瞿唐
作者：张鹏翮
朝代：清

瞿唐碧锁蜀门庭，万里山河入眼青。寒影倒吞凌汉树，水光高浴缀天星。秋深白帝枫林晚，雨过东屯夜色冥。战守几人堪恃险？萧萧故垒傍沙汀。
石匣
作者：张鹏翮
朝代：清

石匣城边月正明，一年两度数归程。昔人藏剑知何处？碧落秋空露气清。
石宝矶
作者：张鹏翮
朝代：清

平明别泪洒行舟，山自无情水自流。薄暮乡关何处是？满天风月上江楼。
碧桃
作者：张鹏翮
朝代：清

呼嵩祝寿万人家，群坐经棚到日斜。回忆十年人事改，空余庭下碧桃花。
秋后百日红花盛开
作者：张鹏翮
朝代：清

伏尽炎蒸尚未消，思离畏景上兰桡。红花独自娇秋色，翻笑西风拂柳条。
秋日感怀
作者：张鹏翮
朝代：清

潦倒乡心此倍生，秋怀无处不伤情。那堪薄暮孤舟里，更听萧萧夜雨声！
筒酒
作者：张鹏翮
朝代：清

水月松风相与清，江城浊酒复同倾。醉眠好作还家梦，遮莫邻鸡报五更。
紫薇花
作者：张鹏翮
朝代：清

绿阴深处夕阳斜，烂漫还开两树花。晴日午风偏觉媚，红霞一片落谁家？
紫薇花
作者：张鹏翮
朝代：清

谁将海底珊瑚树，移向江南处处栽？花气晨飘香入座，霞光夜映月盈台。鸡鸣风雨思贤俊，秋水蒹葭叹溯洄。记得唐人传轶事，紫薇堂下紫薇开。
红梅
作者：张鹏翮
朝代：清

一枝浓艳向春芳，醉入东风映晓妆。不作桃花贪结子，托根到处有清香。
纪梦
作者：张鹏翮
朝代：清

昔年曾向帝城游，孤负青山十二楼。莫问桃源题咏处，风光依旧水东流。
署中藤花二首
作者：张鹏翮
朝代：清

铁骨芳心老岁华，东皇雨露润无涯。恍疑天上紫云色，散作阶前双树花。阅历年华久更香，天生劲质倾群芳。羞将浓艳随时好，爱伴清高在玉堂。
署中藤花二首·其一
作者：张鹏翮
朝代：清

铁骨芳心老岁华，东皇雨露润无涯。恍疑天上紫云色，散作阶前双树花。
署中藤花二首·其二
作者：张鹏翮
朝代：清

阅历年华久更香，天生劲质倾群芳。羞将浓艳随时好，爱伴清高在玉堂。
署前藤花盛开口占
作者：张鹏翮
朝代：清

紫蕊繁枝绕玉堂，春风乍拂动幽香。挺然不变凌霜节，剩有清阴映夏凉。
羊叔子故里
作者：张鹏翮
朝代：清

清德悬鱼食报丰，志传折臂出三公。芙蓉列障依然在，冷落荒烟蔓草中。
翠鸟
作者：张鹏翮
朝代：清

一片空明水月光，碧梧红树映池塘。衔鱼翠鸟栏干立，也爱南园草阁凉。
自叹
作者：张鹏翮
朝代：清

皤皤白发一元臣，日日瞻云念老亲。及到归来泉壤隔，空将血泪洒黄尘！
自叹
作者：张鹏翮
朝代：清

谬忝铨衡愧此官，白头归老息肩难。思亲惟有衰年苦，独寝无如旅夜寒。鬓为忧民催作雪，心思补过炼成丹。天恩若许陈情去，菽水承欢也自安。
苏坟夜雨次韵
作者：张鹏翮
朝代：清

共识峨眉紫气多，文章千古重东坡。神归天上为霖雨，碧化长空作汝河。马鬣当年埋宋璧，夕阳此日听樵歌。春流不尽忠魂恨，万壑涛声涨绿波。
范县看卫河
作者：张鹏翮
朝代：清

魏流至此入清河，随地更名漾碧波。子路堤傍黄水落，孤帆一片听渔歌。
荆州清明
作者：张鹏翮
朝代：清

人传此日是清明，细雨连天倍怆情。乱后江山无霁色，愁来风树尽悲声。伤心跋涉长为客，极目萧条何处行？独在高楼频洒泪，瞿塘水退已称平。
莫愁湖
作者：张鹏翮
朝代：清

龙盘虎踞号神都，厌气埋金枉自愚。何似鱼矶垂钓叟，一蓑烟雨莫愁湖。
落霞
作者：张鹏翮
朝代：清

落霞依远岫，倦鸟已还林。漏数寒更尽，潭澄印月深。偶然清意味，即是息机心。寂寂衡门下，永怀观古今。
虾蟆泉
作者：张鹏翮
朝代：清

翠壁千寻百丈溪，山回路转野人迷。虾蟆洞口清泉水，流出岩前未足奇。
西塞山闻雁
作者：张鹏翮
朝代：清

西塞山前景，烟霞画里成。一声秋雁度，万里故园情。去去征途远，悠悠江水清。商风吹落日，离思此中生。
观河图
作者：张鹏翮
朝代：清

五十余年一老翁，不辞风雨在河工。思亲五夜心徒切，回首家园梦想中。
访何羽圣不遇
作者：张鹏翮
朝代：清

涪江秋水碧云空，霜叶枫林也自红。惆怅故人何处去？钩深堂在月明中。
读孙冕七十诗有感
作者：张鹏翮
朝代：清

七十风光叹转蓬，应谋泉石作愚公。莫将天下清闲福，一棹烟波让钓翁。
贡院百日红
作者：张鹏翮
朝代：清

托根不作柳藏鸦，独秀嫣然映晚霞。赤日晴曛颜色好，误疑春醉海棠花。
赤崖山读书处口占二首
作者：张鹏翮
朝代：清

殷勤学孔颜，寂寞在深山。明月临窗静，清风拂户闲。青灯照四壁，光气彻云间。风雨连床夜，谈经数往还。报国丹忱尽，残年致政还。秋风思故里，晴里爱家山。知止心能静，无机意自闲。归来相聚首，免老别离难。
赤崖山读书处口占二首·其一
作者：张鹏翮
朝代：清

殷勤学孔颜，寂寞在深山。明月临窗静，清风拂户闲。青灯照四壁，光气彻云间。风雨连床夜，谈经数往还。
赤崖山读书处口占二首·其二
作者：张鹏翮
朝代：清

报国丹忱尽，残年致政还。秋风思故里，晴里爱家山。知止心能静，无机意自闲。归来相聚首，免老别离难。
赤崖旧宅二首
作者：张鹏翮
朝代：清

不见田园路，茫然六十春。长为台阁客，每忆故乡人。谁谓公孤贵？依然寒士身。草庐何处在？回首但悲辛。尚忆读书处，青毡坐寂寥。窗留山吐月，桂冷露含条。抱膝吟良苦，旷怀思更超。圣贤相晤对，云路不知遥。
赤崖旧宅二首·其一
作者：张鹏翮
朝代：清

不见田园路，茫然六十春。长为台阁客，每忆故乡人。谁谓公孤贵？依然寒士身。草庐何处在？回首但悲辛。
赤崖旧宅二首·其二
作者：张鹏翮
朝代：清

尚忆读书处，青毡坐寂寥。窗留山吐月，桂冷露含条。抱膝吟良苦，旷怀思更超。圣贤相晤对，云路不知遥。
赵城娲皇陵
作者：张鹏翮
朝代：清

尚有残碑志女皇，补天遗石说荒唐。亭亭古柏千年物，老干凌云傲雪霜。
辋川桂花
作者：张鹏翮
朝代：清

旧移月里树，郁郁傍层城。池上秋风发，清香满座生。
辛丑季夏三日
作者：张鹏翮
朝代：清

七十三龄岁月长，思归未遂鬓如霜。一生淡泊无忧惧，乐得清贫晚更香。
过重庆寄弟
作者：张鹏翮
朝代：清

画船东下雨初晴，日暖风恬客棹轻。大佛寺前看月色，黄萝帐外听琴声。邮亭又送行旌发，驿馆重经候吏迎。迢递千峰随路转，夕阳回首望渝城。
过风后故里
作者：张鹏翮
朝代：清

风后于今尚有村，行人系马踏云根。鸣条峭拔中天近，首相神功万世尊。碧涧风生松有韵，苍岩雨过藓添痕。更看双树千年柏，长共青青古庙存。
过黄天荡顺风安澜而渡竟不知其险赋此
作者：张鹏翮
朝代：清

雨洗三山翠，波澄万里流。云边双过雁，天际一孤舟。风止帆飞速，潭空月影留。为怜黄阁老，安渡不知愁。
连枝会
作者：张鹏翮
朝代：清

分手天涯但可怜，相逢白发转凄然。几年苦忆连枝会，此际欣遭不夜天。堂上同看银树合，尊前喜咏白云篇。乾坤岁岁浮春色，明月今宵却更圆。
追思六飞兄安岳人
作者：张鹏翮
朝代：清

越署衔杯处，追思尚宛然。普州犹有柏，胶水已无莲。系出麻城派，情怆夜雨天。何年归故里？絮酒表新阡。
送人
作者：张鹏翮
朝代：清

天涯相送难为别，况复情深忆故乡。珍重前程俱万里，还期鸣凤在朝阳。
通州学宫明伦堂联
作者：张鹏翮
朝代：清
体裁：联

先圣道并乾坤，博也厚也，高也明也，悠也久也；今皇教同尧舜，劳之来之，匡之直之，辅之翼之。
通州道中大风
作者：张鹏翮
朝代：清

鸡鸣戴月踏冰河，风起边隅冷更多。谁似山中高士卧？每从枕上听樵歌。
遂宁城
作者：张鹏翮
朝代：清

十年重到德阳城，人事田畴几变更。仙井晴霞朝气散，鹤鸣夜月野烟轻。郊原几度余烽火，父老频经厌甲兵。所愿残邦沾化雨，桑麻从此乐深耕。
邳州道中口占
作者：张鹏翮
朝代：清

五更茅店听鸡啼，已有人行过小溪。世远难寻黄石迹，月明空照板桥西。轻烟野灶参差见，薄日黄沙咫尺迷。转盼春风催淑气，绿杨深处转黄鹂。
郭汾阳祠
作者：张鹏翮
朝代：清

唐室中兴第一功，纯忠千古数英雄。当年不遇青莲荐，空老华山草泽中。
重经山店有感
作者：张鹏翮
朝代：清

曾忆黄花过水滨，儿童惯见往来频。青山绕舍依然在，迎客门前少一人。
金山
作者：张鹏翮
朝代：清

屹然砥柱在中流，为障狂澜不自由。从此朝宗归大海，清江皓月照行舟。
铜雀台
作者：张鹏翮
朝代：清

极目荒台寂寞时，浮云不散古今悲。当年枉使分香计，后世空传横槊诗。漳水无情金凤去，残碑倒影夕阳迟。凭高慷慨情无限，终识如龙百世师。
镇江秋夜感怀
作者：张鹏翮
朝代：清

青灯独夜倚江城，愁听樵楼报五更。去日渐多怜白发，知音谅少叹晨星。梵云山色孤鸿度，秋水天光一棹横。遥想故园兄弟乐，新醅佳酿待同倾。
闻河南水灾
作者：张鹏翮
朝代：清

来宾鸿雁叫天涯，一片轻霜菊未花。满地凄凉谁乐土，百年欢会几人家？高秋木落青山瘦，野水舟横落日斜。不敢登高凭北望，太行云尽易兴嗟！
阿喜塞口
作者：张鹏翮
朝代：清

巴塘云影日悠悠，黑水金沙绕塞流。一夜悲风摇草树，千山明月照江楼。
陆漫堤春雨
作者：张鹏翮
朝代：清

入望青青柳满堤，风帆高挂与云齐。遥看绿野花千树，徐听农歌雨一犁。茅屋鸡声惊客梦，孤舟渔火散湖西。白头天使宵征急，极目烟波夜色迷。
雨后芍药鲜妍可爱
作者：张鹏翮
朝代：清

夜雨溶溶点嫩黄，朝来淑气媚红妆。薰风尽扫狂蜂蝶，独倚朱栏一片香。
雨夜
作者：张鹏翮
朝代：清

甘雨及时催稻花，随风入夜点平沙。东陂南陌通村路，割尽黄云万亿家。
雪夜斋居
作者：张鹏翮
朝代：清

一片清光在玉壶，声传宵漏出神都。休夸杜甫凤池客，且览袁安雪夜图。志小何能匡造化？年衰只合老江湖！阳春未会鸿沟意，误逐西风入座隅。
韩忠臣祠
作者：张鹏翮
朝代：清

秋夜澄江月正明，沙场磷火傍风生。东流不尽忠魂恨，万古潺潺皖水声。
韩忠臣祠
作者：张鹏翮
朝代：清

遗庙临江岸，清风送客船。名留青史在，魂逐怨涛还。雨暗沧波夜，烟笼远浦天。悲凉嗟逝水，落日听潺湲。
顺风渡江
作者：张鹏翮
朝代：清

风正扬舲发，天门入望遥。云开朝霁雨，水净晚归潮。野色千村尽，江声万里涛。平生忠信在，稳渡木兰桡。
题大佛寺
作者：张鹏翮
朝代：清

涪江东渡古城头，缥缈云飞百尺楼。问月亭中人已去，南禅寺下水空流！山连来鹤千峰暮，树集鸣禽万壑幽。回首可怜戎马地，夕阳衰草古今愁。
题太晖观
作者：张鹏翮
朝代：清

帝子当年此胜游，洞萧吹破古今愁。崔巍楼阁丹霞起，潋滟池塘碧练流。谡谡松风长入画，瀼瀼葭露已惊秋。百年兴废寻常事，却惹伤心易白头！
题昭君青冢
作者：张鹏翮
朝代：清

丰郡城南一故丘，千年青冢尚含羞。琵琶马上和戎策，应在麒麟最上头。
题灵泉寺
作者：张鹏翮
朝代：清

千载灵泉古道场，唐朝名胜冠诸方。云笼野树藏山寺，风送霜钟到德阳。石佛阶前秋月冷，残碑亭下稻花香。梯霞直上高峰顶，万里晴空望帝乡。
题田家
作者：张鹏翮
朝代：清

一生受用是田家，弄月吟风傍水涯。海燕双飞看未足，绿杨深处有桃花。
题虞帝琴堂
作者：张鹏翮
朝代：清

尚忆弹琴迹未遐，长悬舜日照晴沙。光摇玉岭千层雪，影落瑶池一夜花。利国曾闻称晋宝，和羹又得共天家。凭栏忽见薰风起，银汉横波映浅霞。
题观音山阁
作者：张鹏翮
朝代：清

清风江上暮云平，晴阁登临眼倍明。山拥绀宫迷晓径，风传娑树动秋声。千峰翠色浮空起，万里帆樯逐浪行。莫向六朝悲往事，东流不尽古今情。
题鹤鸣山
作者：张鹏翮
朝代：清

紫气连云是鹤山，洞天鸡犬隔人间。希真已得长生诀，揽胜空余古篆斑。夜月几闻龙虎啸，白云常伴凤鸾还。神仙不在彝伦外，打破泥丸第一关。
飞云楼
作者：张鹏翮
朝代：清

蓬莱峰接碧云天，缥缈飞楼百尺连。万壑泉声流涧底，千山景色落阶前。荒城日暮愁狼虎，筚户晨炊见野烟。自是萧条春寂寞，落花风雨听啼鹃。
飞云楼
作者：张鹏翮
朝代：清
体裁：七言律诗

蓬莱峰接碧云天，缥缈飞楼百尺连。万壑泉声流涧底，千山景色落阶前。荒城日暮愁狼虎，荜户晨炊见野烟。自是萧条春寂寞，落花风雨听啼鹃。
饶阳道中思六飞
作者：张鹏翮
朝代：清

路出饶阳忆髯公，花封名在鹤琴空。春风回首峨眉月，影落平羌江水中。
香溪
作者：张鹏翮
朝代：清

昭君溪入汉江流，香气团成绿水洲。国色倾城怜薄命，寒光积雪起离忧。夕阳晚映妆台柳，旭日晴蒸塞上楼。深夜月明环佩动，魂归青草弄珠游。
驻军拉拉克泰有作
作者：张鹏翮
朝代：清

龙沙漠漠转多艰，憔悴风烟未解颜。帐下青羌凄夜月，军中白马向边关。天横沙卤分疆界，地尽穷荒接万山。长路何人问行役？铙歌高唱雪中还。
驻节苏台梦见大人
作者：张鹏翮
朝代：清

仗节南行已仲春，天涯犹是未归身。姑苏台上清宵月，万里西风梦老亲。
高邮道中二首
作者：张鹏翮
朝代：清

九载劳心为治河，栉风沐雨靖洪波。平成奏绩民安乐，感戴尧天祝寿歌。津亭不忍听骊歌，去住关情奈尔何。回首淮南辛苦地，怆怀风雨泪痕多。
高邮道中二首·其一
作者：张鹏翮
朝代：清

九载劳心为治河，栉风沐雨靖洪波。平成奏绩民安乐，感戴尧天祝寿歌。
高邮道中二首·其二
作者：张鹏翮
朝代：清

津亭不忍听骊歌，去住关情奈尔何。回首淮南辛苦地，怆怀风雨泪痕多。
鲍营夜雨追思张梦臣
作者：张鹏翮
朝代：清

故人去几年，风物尚凄然。芦雁鸣秋水，渔灯动夜船。龙沟一夕雨，苇荡半溪烟。寂寞孤舟里，愁怀自不眠。
鸡头关怀古
作者：张鹏翮
朝代：清

留侯祠在碧云岑，览古怀贤尚可寻。黄石授书原有意，赤松辟谷岂无心？勋名事业存天壤，忠孝神仙自古今。转惜淮阴城下水，终风卷浪动哀吟。
鸡鸣山怀古
作者：张鹏翮
朝代：清

闻说当年帝子过，清秋匹马渡浑河。天连大漠黄云合，地接平沙白草多。谏猎空留丞相草，从龙漫羡侍臣珂。于今大化风行远，万里鸣驺奏凯歌。
鹤鸣夜月
作者：张鹏翮
朝代：清

闲上高峰望德阳，旗山涪水尽苍苍。丹炉人远苔生径，野寺僧稀叶满廊。云散渔村留月影，星回东壁映台光。鹤鸣石洞何须问，独自吹箫下凤凰。
黄州怀古
作者：张鹏翮
朝代：清

烟峦半出白云层，览古依稀感慨增。赤壁曾传迁客赋，雪堂应许后贤登。童山野寺三更磬，隔浦人家半夜灯。民到于今思往事，文章气节许谁能？
黄陵大士阁
作者：张鹏翮
朝代：清

江行惟见白鸥飞，葭已苍苍露未稀。秋水连天千里去，暮帆载月一人归。波光皛皛迷沙岸，石碛重重过钓矶。不待猿啼三峡夜，伤心自有泪沾衣。
黄陵怀古
作者：张鹏翮
朝代：清

苍苔一径白云封，三愿深恩起卧龙。道出黄牛筹战守，祀修白马报勋庸。秋风不老隆中树，汉月常悬剑外峰。大业未成名万古，思君到处有遗踪。
黄鹂峡阻风雨
作者：张鹏翮
朝代：清

荆河终日雨沉沉，点缀重山黛色深。芳草绿迷羁旅梦，浓云碧锁望乡心。江豚吹浪千峰暗，石燕旋风万壑阴。回首南楼春已暮，又添摇落泪沾襟。
黄鹤楼
作者：张鹏翮
朝代：清

辛氏楼前旧酒家，橘皮画鹤足生涯。子安一日乘云去，槛外空余白浪花。
黉宫古柏
作者：张鹏翮
朝代：清

古柏宫墙俯碧阴，参天虬干气萧森。千年不老冰霜操，五夜能成风雨吟。魁阁阶前新岁月，九宗亭畔旧园林。由来神物称难得，造化全凭雨露深。
黑柏沟祖茔被楚民侵占蒙制军清还读罢檄语感而泣下
作者：张鹏翮
朝代：清

故园西望恨长吞，月近顽云势易昏。旋马久悲无夏屋，圭田何处问荒原？幸归百世岗峦地，得妥当年泉壤魂。日暮秋风生万壑，几回衫袖掩啼痕！
龙山晓钟
作者：张鹏翮
朝代：清

响彻云霄不厌听，扶摇九万起南溟。每因紫气窥龙剑，却向金门识岁星。画戟威名光典策，朱轮勋业炳丹青。归来更有山林乐，五柳三槐绿满庭。
晚次黄河厓闻角声
作者：张鹤
朝代：清

西原日落戍旗黄，暮色人烟两渺茫。谁倚秋风吹画角，黄河厓上月如霜。
特胜岩下作
作者：张鹤
朝代：清

奇峰有此碧嶙峋，得到应无尘世人。随处寒苔皆鹤迹，多年秃树总龙身。云中吠犬生虚籁，天半吹笙集上真。拟陟层巅通问讯，空山或有葛天民。
拟庾子山咏画屏风诗
作者：张鹤龄
朝代：清

南牺回紫极，鄠杜春光开。华林候气转，琼葩照地来。暂迎飞盖举，将看舞袖回。侍饮香春殿，未惜流霞杯。碧汉歇微雨，层澜霁旭前。桥平疑断渚，花香碍荡船。新歌倚烟棹，过锦出丛莲。低映芙蓉面，回波始惘然。虹楣延丽春，莺燕动芳邻。蹑带恰香芷，辑佩遗美人。犀筝促凤柱，鸾吹发腥唇。明睐自呈露，愿逢洛波神。步廊周扣砌，虚阁折璇源。水出珊瑚气，山开云母门。选骑长杨苑，飞觞金谷园。芳华未衰晚，留醉枕云根。江东盛文宴，冠盖足遨游。杨枝狎文羽，桃叶送烟流。石梁遥擘径，云栈近依楼。何事悲田宅，东陵故彻侯。旧舞青溪记，新歌子夜连。钗花翻宝扇，钏玉砑珠弦。酡颜低障后，密态出镫前。谁谓无青鬓，欢娱四十年。窈窕排丹闼，回翔出钿车。春旗拂岸柳，轻吹落山花。似出齐遄室，将宴楚章华。夷庚休畏险，峻坂隔褒斜。锦卫香如海，金庭花作林。新霜拭明镜，飞雪绕青琴。干将赠知己，琅玕结素心。风前莫喻意，杯酒自清深。丹霞丽藻楶，碧霭萦兰堂。步障艳围锦，歌尘长绕梁。连房箫管竞，映水绮罗香。竟日陈长簟，红豆自安床。凉秋砧杵急，击响逐风飘。流黄出纤手，束素怯轻腰。吴绫刚就织，蜀弦应罢调。边书迟塞上，校尉旧嫖姚。列嶂明浮黛，水纹生薄罗。长星耿清旦，房露转商歌。原陵望松柏，汀洲搴芰荷。南都歌舞地，金粉苦无多。连楹璧珰启，洞户珠缨悬。翔禽恋丛薄，鯈鱼戏水莲。芙蕖时葺盖，鸳鸯不碍船。遗簪未捐弃，清尊话年前。密篁匝地迥，高树带云齐。华斿双道卷，黼帐四围低。丹岩游锦凤，云外叫天鸡。芳菲共珍惜，流莺绿树啼。群流争乱石，摧坱栈车过。雕戈挥落照，楼橹黯横波。秋残问古渡，天外走长河。明日江关隔，马首朔尘多。已折青泥坂，还倾碧醁壶。桐华拂石井，竹笋供香厨。山盘太行上，云飞易水孤。羁禽聊逐侣，无用感黄垆。雍门冠佩肃，列禁羽林长。貔貅环细柳，龙马出长杨。莺歌逐鼓吹，花雨乱衣香。簪毫预清宴，还拟侍承光。万骑回天跸，句陈阁道开。景阳新舞入，宜春陪乘来。翡翠金蝉钿，葡萄红玉杯。更待兰池月，轻衫舞雪回。金轺言奉使，宝鬲报平戎。皇图跨灞浐，予乐盛岐丰。大漠云屯碛，天山月挂弓。芳林还校射，摛文步侍中。绮林交翠羽，锦浪狎文鳞。花分盘马路，草斗踏歌人。危楼欲回汉，别殿易惊春。采罽郎官赐，应知通大秦。茝若承春辇，杉萝静夏池。金铺桂烟晓，绣帷蕙风吹。玉柙流苏帐，珠镫火齐枝。谁攀大堤柳，寂寞雨丝欹。藉草得幽径，餐松习清斋。树老云都聚，苔深石半埋。柳花时扑面，花片每投怀。吹笙启别馆，惜无洛客偕。黄图风日美，丽瞩满芳菲。朱郭羽觞集，金张绣毂飞。游丝香惹鞚，蝶粉湿黏衣。野草独无数，王孙殊未归。雕弧森列队，羽葆拥中流。健客青丝笼，彩女木兰舟。新宫开戚里，大道起青楼。蓬莱帝子醉，油幕正从游。斜阳下古台，画烛唤传杯。楚舞空江怨，燕筑暮云开。片云移翠竹，零雨落黄梅。天北星辰指，江南书剑来。
拟庾子山咏画屏风诗·其一
作者：张鹤龄
朝代：清

南牺回紫极，鄠杜春光开。华林候气转，琼葩照地来。暂迎飞盖举，将看舞袖回。侍饮香春殿，未惜流霞杯。
拟庾子山咏画屏风诗·其七
作者：张鹤龄
朝代：清

窈窕排丹闼，回翔出钿车。春旗拂岸柳，轻吹落山花。似出齐遄室，将宴楚章华。夷庚休畏险，峻坂隔褒斜。
拟庾子山咏画屏风诗·其三
作者：张鹤龄
朝代：清

虹楣延丽春，莺燕动芳邻。蹑带恰香芷，辑佩遗美人。犀筝促凤柱，鸾吹发腥唇。明睐自呈露，愿逢洛波神。
拟庾子山咏画屏风诗·其九
作者：张鹤龄
朝代：清

丹霞丽藻楶，碧霭萦兰堂。步障艳围锦，歌尘长绕梁。连房箫管竞，映水绮罗香。竟日陈长簟，红豆自安床。
拟庾子山咏画屏风诗·其二
作者：张鹤龄
朝代：清

碧汉歇微雨，层澜霁旭前。桥平疑断渚，花香碍荡船。新歌倚烟棹，过锦出丛莲。低映芙蓉面，回波始惘然。
拟庾子山咏画屏风诗·其二十
作者：张鹤龄
朝代：清

茝若承春辇，杉萝静夏池。金铺桂烟晓，绣帷蕙风吹。玉柙流苏帐，珠镫火齐枝。谁攀大堤柳，寂寞雨丝欹。
拟庾子山咏画屏风诗·其二十一
作者：张鹤龄
朝代：清

藉草得幽径，餐松习清斋。树老云都聚，苔深石半埋。柳花时扑面，花片每投怀。吹笙启别馆，惜无洛客偕。
拟庾子山咏画屏风诗·其二十三
作者：张鹤龄
朝代：清

雕弧森列队，羽葆拥中流。健客青丝笼，彩女木兰舟。新宫开戚里，大道起青楼。蓬莱帝子醉，油幕正从游。
拟庾子山咏画屏风诗·其二十二
作者：张鹤龄
朝代：清

黄图风日美，丽瞩满芳菲。朱郭羽觞集，金张绣毂飞。游丝香惹鞚，蝶粉湿黏衣。野草独无数，王孙殊未归。
拟庾子山咏画屏风诗·其二十四
作者：张鹤龄
朝代：清

斜阳下古台，画烛唤传杯。楚舞空江怨，燕筑暮云开。片云移翠竹，零雨落黄梅。天北星辰指，江南书剑来。
拟庾子山咏画屏风诗·其五
作者：张鹤龄
朝代：清

江东盛文宴，冠盖足遨游。杨枝狎文羽，桃叶送烟流。石梁遥擘径，云栈近依楼。何事悲田宅，东陵故彻侯。
拟庾子山咏画屏风诗·其八
作者：张鹤龄
朝代：清

锦卫香如海，金庭花作林。新霜拭明镜，飞雪绕青琴。干将赠知己，琅玕结素心。风前莫喻意，杯酒自清深。
拟庾子山咏画屏风诗·其六
作者：张鹤龄
朝代：清

旧舞青溪记，新歌子夜连。钗花翻宝扇，钏玉砑珠弦。酡颜低障后，密态出镫前。谁谓无青鬓，欢娱四十年。
拟庾子山咏画屏风诗·其十
作者：张鹤龄
朝代：清

凉秋砧杵急，击响逐风飘。流黄出纤手，束素怯轻腰。吴绫刚就织，蜀弦应罢调。边书迟塞上，校尉旧嫖姚。
拟庾子山咏画屏风诗·其十一
作者：张鹤龄
朝代：清

列嶂明浮黛，水纹生薄罗。长星耿清旦，房露转商歌。原陵望松柏，汀洲搴芰荷。南都歌舞地，金粉苦无多。
拟庾子山咏画屏风诗·其十七
作者：张鹤龄
朝代：清

万骑回天跸，句陈阁道开。景阳新舞入，宜春陪乘来。翡翠金蝉钿，葡萄红玉杯。更待兰池月，轻衫舞雪回。
拟庾子山咏画屏风诗·其十三
作者：张鹤龄
朝代：清

密篁匝地迥，高树带云齐。华斿双道卷，黼帐四围低。丹岩游锦凤，云外叫天鸡。芳菲共珍惜，流莺绿树啼。
拟庾子山咏画屏风诗·其十九
作者：张鹤龄
朝代：清

绮林交翠羽，锦浪狎文鳞。花分盘马路，草斗踏歌人。危楼欲回汉，别殿易惊春。采罽郎官赐，应知通大秦。
拟庾子山咏画屏风诗·其十二
作者：张鹤龄
朝代：清

连楹璧珰启，洞户珠缨悬。翔禽恋丛薄，鯈鱼戏水莲。芙蕖时葺盖，鸳鸯不碍船。遗簪未捐弃，清尊话年前。
拟庾子山咏画屏风诗·其十五
作者：张鹤龄
朝代：清

已折青泥坂，还倾碧醁壶。桐华拂石井，竹笋供香厨。山盘太行上，云飞易水孤。羁禽聊逐侣，无用感黄垆。
拟庾子山咏画屏风诗·其十八
作者：张鹤龄
朝代：清

金轺言奉使，宝鬲报平戎。皇图跨灞浐，予乐盛岐丰。大漠云屯碛，天山月挂弓。芳林还校射，摛文步侍中。
拟庾子山咏画屏风诗·其十六
作者：张鹤龄
朝代：清

雍门冠佩肃，列禁羽林长。貔貅环细柳，龙马出长杨。莺歌逐鼓吹，花雨乱衣香。簪毫预清宴，还拟侍承光。
拟庾子山咏画屏风诗·其十四
作者：张鹤龄
朝代：清

群流争乱石，摧坱栈车过。雕戈挥落照，楼橹黯横波。秋残问古渡，天外走长河。明日江关隔，马首朔尘多。
拟庾子山咏画屏风诗·其四
作者：张鹤龄
朝代：清

步廊周扣砌，虚阁折璇源。水出珊瑚气，山开云母门。选骑长杨苑，飞觞金谷园。芳华未衰晚，留醉枕云根。
挽张百熙联
作者：张鹤龄
朝代：清
体裁：联

九天哀诔表公忠，清亮孤忱，遗疏尚为忧国语；隔岁手书成诀别，行藏共证，不才愧作受知人。
早梅
作者：张麟书
朝代：清

梦寐难忘姑射姿，春山无伴每相思。谁将暖律翻三弄，却遣芳魂逗一枝。浅濑影疏人小立，曲帘香动鸟先知。赏疏不待花如雪，好在寒冰未解时。
挽郭嵩焘联
作者：张鼎勋
朝代：清
体裁：联

立德立功立言，望重华夷，品同金玉；得位得名得寿，神归箕尾，气壮河山。
挽张之洞联
作者：张鼎立
朝代：清
体裁：联

盘材宏保辅四十年，正明良交庆，任重股肱，何期遽往骑箕，调鼎更谁医国手；小草荷栽培廿余载，感教养兼全，视同骨肉，堪痛未能执绋，衔环空切报恩心。
挽张之洞联
作者：张鼎立
朝代：清
体裁：联

综论生平，可以媲美湘乡，讵意易名同恪靖；将来食报，若不配享太庙，合当从祀继睢州。
志梦
作者：张𥿑英
朝代：清
体裁：古风

乡关望不极，离别日已久。不尽倚闾情，空馀泪盈袖。东风滞归鸿，离思苦相逗。飒飒北窗风，迢迢水添漏。辗转不成眠，遥夜长如昼。霜天鸣杜宇，淡月下窗牖。虹桥在何许，缥缈不能渡。嫦娥怜寂寞，指点虚无路。朦胧云雾起，倏忽百馀里。不闻风涛声，归心静如水。扶桑标旭日，浮霞散罗绮。回看半掩扉，依旧苍筤里。绣闼尚依稀，屏开篆缕微。帘栊鹦鹉报，阿弟笑牵衣。连袂趍瑶砌，承欢出锦帏。刍尼晨报喜，镫蕊夜悬辉。寒梅香乍坼，话雨西窗夕。新茗瀹龙团，琼芝泛苍柏。日暖画堂前，飞觞醉绮筵。椿萱同介寿，姊妹各披笺。酒酣携紫佩，飞花点衣袂。散步下阶墀，风细鸟声碎。草色漾新痕，松风拂深翠。流连心神怡，此乐不可再。云烟倏渺渺，惊雷堕天表。肃然动魂魄，曙色横窗晓。乡国杳何之，帐冷残镫小。似闻慈母语，絮絮犹未了。
纳凉
作者：张𥿑英
朝代：清
体裁：五言律诗

一白月光满，苍筤疏影横。花欹香鬓薄，露裛葛衣轻。蛩语迎风急，萤飘点水明。小窗帘半卷，银汉望盈盈。
赠林昌彝联
作者：强彦天
朝代：清
体裁：联

古今得失指诸掌；胞与民物同一身。
鸡峰山·其一
作者：强振志
朝代：清

太乙西南万笏环。白云深处是鸡山。飞来碧嶂昂头立，踏破苍烟点羽斑。五色祥光圆顶上，千层瑞彩荡胸间。问他雌伏缘何事，怕得惊人暗度关。
鸡峰山·其二
作者：强振志
朝代：清

云锁终南不见山。鸡峰峭出白云间。峨冠低映天孙锦，翠黛遥连玉女鬟。骨透鱼鳞惊荡动，顶含虹影任回环。雄飞一去知何处，空使霞光绕石颜。
京邸冬夜口占
作者：强溱
朝代：清

虱裈偪泰笑平生，土锉寒镫一点明。多少乞怜昏夜里，此时不住马蹄声。
门联
作者：归允肃
朝代：清
体裁：联

绝夤缘奔竞阶，务专求实学；杜浮言夸张习，要不采虚声。
题孙赤崖尚湖垂钓图
作者：归允肃
朝代：清

丈夫高步隘九州，回合万里穷荒陬。惊才巨笔摩天游，手劈造化挟雕锼。君家兄弟驰骅骝，吐气直作长黄虬。万言射策登螭头，至尊含笑回青眸。伯仲才名孰与俦，载赓苹鹿声呦呦。鸿文丽藻扬高秋，青蝇白璧纷杂揉。歘忽变幻生疮疣，关门一去路阻修。云山矗矗骑青牛，黄沙白草风飕飕。只身弹铗空蒯缑，振笔往往鸣铿球。献赋屡荷君王褒，天星回环动行辀。春明丽景还皇州，遥望故乡郁夷犹。飘然一舸轻浮沤，把钓欲拂珊瑚钩。君家向住东海头，桃源碧树春油油。尚湖绿水扬清讴，吾谷丹枫万树稠。湖光掩映清且幽，投竿唼唼群鱼游。洪涛蜿蜒横吞舟，弱纶香饵垂中流。一朝引出如山丘，钓鳌壮志乐可酬。江头鲈鲙思悠悠，芹芽正暖蒲稗抽。金盘飞雪倾庶羞，载酒烹鲜明月洲。还家之乐良独优，肯学严陵五月披羊裘。
雪
作者：归士琯
朝代：清

锦幕银床冷不眠，玉尘骚屑满瑶天。细飘曲槛欺梅粉，忽度幽窗讶柳绵。堪与素娥分冶艳，莫将青女比婵娟。谢家庭院深深闭，彩句何由乞一篇。
三月望日游虞山
作者：归庄
朝代：清
体裁：七言律诗

虞仲山头眺夕晖，严公祠畔揽芳菲。香车粉黛山如笑，画舫笙歌水欲飞。病客彷徨扶竹杖，故人邂逅启荆扉。乱余少见繁华景，潦倒尊前未拟归。
己丑元日
作者：归庄
朝代：清

四年绝域度新正，此夕空将两目瞠。
天下兴亡凭揲策，一身进退类悬旌。
商君法令牛毛细，王莽征徭鱼尾赪。
不信江南百万户，锄稷只向陇头耕。
春联
作者：归庄
朝代：清
体裁：联

北平都督佥事；南台御史大夫。
朝中措·平山堂和欧公韵
作者：归庄
朝代：清
体裁：词

山连霄汉草连空，楼阁碧虚中。第五泉边试酌，飒然两腋生风。千秋胜概，残阳绿树，暮霭疏钟。非复当年栏槛，风流犹想仙翁。
落花
作者：归庄
朝代：清
体裁：七言律诗

枝上黄莺渐露身，飞英历乱堕红尘。将随薜荔依山鬼，难共靡芜待美人。河北名园贪结子，武陵归棹欲迷津。香车宝马缘都尽，天与幽人一锦茵。
落花诗（十二首选一）
作者：归庄
朝代：清
体裁：七言律诗

江南春老叹红稀，树底残英高下飞。燕蹴莺衔何太急！溷多茵少竟安归？阑干晓露芳条冷，池馆斜阳绿荫肥。静掩蓬门独惆怅，从他芳草自菲菲。
观田家收获（三首选一）
作者：归庄
朝代：清
体裁：七言绝句

稻香秫熟暮秋天，阡陌纵横万亩连。五载输粮女真国，天全我志独无田。
赠某公联
作者：归庄
朝代：清
体裁：联

居东海之滨；如南山之寿。
锦堂春·半壁横江矗起
作者：归庄
朝代：清

半壁横江矗起，一舟载雨孤行。凭空怒浪兼天涌，不尽六朝声。
隔岸荒云远断，绕矶小树微明。旧时燕子还飞否？今古不胜情。
门联
作者：归庄
朝代：清
体裁：联

一枪戳出穷鬼去；双钩搭进富神来。
门联
作者：归庄
朝代：清
体裁：联

两口寄安乐之窝，妻太聪明夫太怪；四邻接幽冥之地，人何寥落鬼何多。
题福源寺罗汉松
作者：归庄
朝代：清
体裁：古风

福源建自梁大同，创寺之年植此松。历千余载寺再废，此树不改青葱茏。大二十围高难度，攫拿天际如虬龙。石根铁干苔斑驳，狂风摇动声铮鏦。夜然长明镫，晨撞万石钟。声光震耀生灵怪，柯叶常有白云封。水车之役大木尽，斧斤欲加鬼不容。天王柏，上方松，昔年来游有题咏，何况此树六朝之遗踪。松之名者，今有报国古岱宗。彼以神京名岳显，此独晦匿于震泽之滨缥缈峰。大材僻处自矜贵，赏玩不辱于凡庸。大抵植物有如此，人生何必皆遭逢。嗟哉人生何必皆遭逢。
一斛珠
作者：归懋仪
朝代：清

夭桃开了。琐窗连日春寒悄。催人镜里朱颜老。髻子慵梳，睡起添烦恼。古寺钟声惊报晓。一宵梦魂徒颠倒。万千愁绪收藏好。暗拭啼痕，强向人前笑。
一斛珠·送刘春卿公子北上
作者：归懋仪
朝代：清

片帆烟雨。送君又送春归去。水面匆匆刚数语。渔火星星，回首江天暮。闻道才华追七步。玉骢重踏春明路。仙子总应天上住。千里关山，莫厌风和雾。
一斛珠·送春
作者：归懋仪
朝代：清

莺声渐老。恹恹薄醉添烦恼。天涯绿遍王孙草。蝶倦蜂慵，宛转春归早。满院浓阴人悄悄。落红几点风前袅。半窗疏雨黄粱觉。儿女英雄，一样伤怀抱。
丽竖烛
作者：归懋仪
朝代：清

玉堂高，良夜静，两行绿鬓珠帘影。双眸光射简编青，蜡花红过枝头杏。墨光如漆颜如玉，如此豪奢差不俗。十载听鸡萧寺中，名成合享风流福。夺得鳌头付阿兄，钜笔如椽专史局。按来新乐五音调，小宋名高宫禁熟。剪烬清宵素手劳，焚膏彩袖扬清馥。月初高，风弄竹，丹铅已看盈篇幅。应与金莲一例传，千秋照耀双枝独。
五人墓
作者：归懋仪
朝代：清

千古人心终不死，吴中义激五男子。貂氛肆焰朝野昏，翻手势欲倾乾坤。印累绶若不知数，鞠躬俯首声复吞。平居持议徒雄壮，袖手委蛇孰奋往。翻将文墨饰奸贪，扪门内愧曾无状。五人生不读诗书，位不列簪裾，但以善恶为毁誉。当其攘臂共赴难，义勇直欲凌鱄诸。呜呼！名败身殃馀贿赂，穹碑峻宇等朝露。松柏青青耐岁寒，冶游人奠山塘路。
凤凰台上忆吹箫·题唐陶山刺史鬓丝禅榻图
作者：归懋仪
朝代：清

一片灵机，三生慧业，竹炉烟袅微茫。柳外残红数点，飞上禅床。大好文章经济，多半寄、茶韵花香。放衙早，避它热恼，乐此清凉。江乡太湖飘渺，喜官还似佛，鬓为民苍。更手植、夭桃万树，管领春光。燕寝风恬昼静，蒲团坐、心孕清香。听松下，沸泉细谱宫商。
凤凰台上忆吹箫·题瘗花图
作者：归懋仪
朝代：清

芳草粘天，垂杨醮水，声声啼鴃催春。把玉人惊觉，镜里眉颦。昨夜红窗风雨，知多少、堕溷飘茵。相怜甚，花真侬命，侬是花身。纷纷。扫来还满，将红袖轻兜，不放沾尘。向水边林下，筑个花坟。让与莺儿燕子，寒食候、好替招魂。湖山背，何人听来，悄揾啼痕。
即事述怀
作者：归懋仪
朝代：清

万种伤心猬集时，况兼贫病费支持。典残钗股空存箧，减尽腰围瘦到诗。温语聊将娇女慰，泪容生恐侍儿窥。镜台晓日分明甚，照见星星鬓上丝。
夜起
作者：归懋仪
朝代：清

不效刘琨舞，闻鸡乍起时。月移花外影，句续梦中诗。香烬金猊冷，风清玉漏迟。宵深怜袖薄，兰露湿阶墀。
念奴娇·赠绿春夫人
作者：归懋仪
朝代：清

空山流水，悄无言、领略美人幽意。一片聪明冰雪净，吹到芳香满纸。倩月摹神，裁云作稿，唤得灵韵起。风生袖里，感君珍重缄寄。遥想雅抱孤负，清芬难闷，终作骚人佩。眉月初三新有样，笔蘸春山浓翠。兰韵偏清，蕙心是素，永结双头蕊。怜卿南郡，玉台佳话同纪。
感怀
作者：归懋仪
朝代：清

欹枕梦频惊，残釭暗复明。愁多天地窄，情重死生轻。浮世原知幻，诸魔未易平。秋虫尔何苦，断续和悲鸣。
拟古
作者：归懋仪
朝代：清

晦明递循环，倏忽春复秋。万古同旦暮，群类犹浮沤。缅维古圣贤，精诚千载留。其人不可作，其名无时休。风檐展遗书，慨焉企前修。灼灼园中桃，苍苍岭上松。春风固自得，冬日亦为容。造化岂有殊，物性自各钟。繁华逞目前，安能保其终。所以古哲人，励志寻高踪。论古耿中怀，商周非黄虞。独有吾性存，犹能混沌初。时运有升降，大道无盈虚。守己保其真，勿为文质拘。斤斤同异间，祇成章句儒。文章亦一艺，功因载道起。天籁发自然，名言酝至理。謦欬寄一时，违应占千里。我读上古书，其文浑浑尔。吁嗟三代还，日夸雕绘美。
拟古·其一
作者：归懋仪
朝代：清

晦明递循环，倏忽春复秋。万古同旦暮，群类犹浮沤。缅维古圣贤，精诚千载留。其人不可作，其名无时休。风檐展遗书，慨焉企前修。
拟古·其三
作者：归懋仪
朝代：清

论古耿中怀，商周非黄虞。独有吾性存，犹能混沌初。时运有升降，大道无盈虚。守己保其真，勿为文质拘。斤斤同异间，祇成章句儒。
拟古·其二
作者：归懋仪
朝代：清

灼灼园中桃，苍苍岭上松。春风固自得，冬日亦为容。造化岂有殊，物性自各钟。繁华逞目前，安能保其终。所以古哲人，励志寻高踪。
拟古·其四
作者：归懋仪
朝代：清

文章亦一艺，功因载道起。天籁发自然，名言酝至理。謦欬寄一时，违应占千里。我读上古书，其文浑浑尔。吁嗟三代还，日夸雕绘美。
探春令
作者：归懋仪
朝代：清

疏灯一点闪窗棂，触万千情绪。忆前宵、听呀呀学语。犹伴我、吟诗句。明珠入掌留难住。乳燕辞巢去。恍啼声、在耳霎时分，散梦也、无寻处。
摸鱼儿·题王四峰文学采菱图
作者：归懋仪
朝代：清

荡轻桡、绿杨花软，苍茫远水无际。菱花似雪铺湖面，掩映嫩红娇翠。枝叶肥。喜指爪玲珑，不怕纤芒刺。含芳孕美。想沁雪诗肠，粲花妙舌，恰称此清味。红尘里。多少虚名幻利。萧闲怀抱能几。沿堤采采归来晚，摇荡满湖云气。柔橹曳。惊宿雁成行，齐向沙汀避。斜阳蓬背，正细剥青冰，乱堆软角，醉唤水仙起。
春院
作者：归懋仪
朝代：清

閒庭昼暖日偏长，小立东风撇绣床。空际游丝兼絮舞，阶前瑶草竞兰芳。流莺隐树窥疏槛，粉蝶随人绕曲廊。信步不嫌花径滑，一篙新绿涨池塘。
晚眺
作者：归懋仪
朝代：清

古塔亭亭插远天，晚霞如绮绕楼前。东风吹暖刚新霁，已有人家放纸鸢。
暮秋忆弟妹
作者：归懋仪
朝代：清

城角秋笳起暮愁，一天凉月照南楼。西风雁影人千里，黄菊清尊又晚秋。
柳
作者：归懋仪
朝代：清

密叶笼堤暗，长条著水轻。春风一披拂，无限玉关情。纤月破轻烟，枝头鸟语妍。灞桥归路晚，别思总堪怜。
柳·其一
作者：归懋仪
朝代：清

密叶笼堤暗，长条著水轻。春风一披拂，无限玉关情。
柳·其二
作者：归懋仪
朝代：清

纤月破轻烟，枝头鸟语妍。灞桥归路晚，别思总堪怜。
水龙吟·题含翠阁主人遗影
作者：归懋仪
朝代：清

万峰环绕西湖，一楼临水延空翠。花明柳亸，名姝国士，一双同倚。春梦回头，秋风信杳，彩鸾长逝。把碧涨三篙，落红万点，都化作、伤心泪。留下云笺密字。念征人、封成未寄。絮仿仙才，花传小影，钟情如此。驰骤风云，飘零琴剑，河阳憔悴。倩良工画了，新诗题遍，唤芳魂起。
水龙吟·题廖裴舟茂才雨窗怀友图
作者：归懋仪
朝代：清

分明梦到巴山，潇潇一片商声满。昏灯一穗，离愁万种，和谁同剪。瘦竹枝支，残荷叶碎，败蕉心颤。把锦笺擘了，新诗题就，商量觅、传书雁。休道山长水远。但凝思、侬人如见。芝兰臭味，云霞交谊，见犹嫌晚。一别三秋，抚今感旧，水流云散。问何年此夕，联床共听，诉离居愁。
沁园春·悼四女殇
作者：归懋仪
朝代：清

剖藕连丝，摘瓜伤蒂，寻思奈何。怅无端触起，泪悬眼角，猛然惊醒，痛入心窝。掌上周旋，怀中摸索，相像而今得见么。伤怀甚，算钟情累我，薄命怜它。天呵惯把人磨。料无计、将身脱爱河。悔平时看待，几般错误，病中调剂，大抵蹉跎。总角簪花，扶床寻姊，泡影匆匆一霎过。歌当哭，叹柔肠断尽，泪已无多。
沁园春·题画
作者：归懋仪
朝代：清

春满蓬壶，簇拥群真，绣幰降庭。看朝霞映雪，神光不定，远山横黛，逸韵横生。一片聪明，十分慧解，妙手龙瞑画不成。怜娇小，但樱唇才启，玉颊微赪。知音最惜惺惺。算侥幸、三生风聚萍。叹荣华绮句，徒传倩影，太真玉镜，总是虚名。碗染脂痕，盂留香泽，陈迹空馀无限情。将身代，化彩云万朵，围住卿卿。
清平乐·十六夜听雨，次圭斋妹春月之韵
作者：归懋仪
朝代：清

夕阳西下。月向檐前挂。香霭空濛花梦惹。此景宜诗宜画。清寒一缕穿寮。夜深沉水添烧。桦烛清尊昨夜，昏灯冷雨今宵。
白菊
作者：归懋仪
朝代：清

烟霞笑傲几重阳，逸态偏宜浅淡妆。不藉铅华标晚节，肯将颜色媚秋光。月明老圃枝逾瘦，霜厌疏篱叶未黄。恰称素心人送酒，陶家三径好倾觞。
百字令
作者：归懋仪
朝代：清

天香正烈，被金风吹坠，满庭黄雪。小雨几番风几阵，渐渐凉生衾席。香径苔封，野塘水涨，一片伤心碧。昨宵无寐，起来梳洗无力。纵使炼就金丹，膏盲顿起，难解眉尖结。回首三生留梦影，休与钟情人说。败叶吟风，寒虫吊月，辗转添凄恻。微吟支枕，半窗灯火明灭。
百字令·病起即事
作者：归懋仪
朝代：清

节过重九，负登临、怕见遥峰秋色。刚擘云笺书数字，病起十分无力。任尔聪明，凭他解脱，那跳愁城出。秋天难曙，听残虫语啾唧。追忆一枕邯郸，黄粱未熟，缥缈梯琼级。玉女瑶姬齐笑我，久向红尘逃匿。月引珠宫，花招蓬岛，满袖天香袭。鸡声惊醒，纸窗初放微白。
迈陂塘·葑山观荷
作者：归懋仪
朝代：清

问江鸳、为卿来者，赏音千古能几。兰桡荡入花深处，先爱扑襟清气。人乍起。更难得、红妆新扫眉山翠。倩风扶住。看带露盈盈，凌波渺渺，宿酒殢残醉。凝眸处，花亦销魂无语。萍乡相对延伫。横塘不是仙源路，可许旧迹人渡。时欲暮。漫想到、愁红怨绿迷烟雾。离愁正苦。怕荻岸秋高，鸥波梦冷，心事和谁诉。
金缕曲·新凉
作者：归懋仪
朝代：清

海国秋生早。向晚来、潇潇疏雨，濛濛斜照。不耐罗衣凉似水，弹指中元过了。添一种、悲秋怀抱。往事凄凉频入梦，梦回时、彻夜虫声闹。灯焰小，窗纸晓。愁来窗下翻残稿。感知音、般般怜惜，同心同调。天半龙门高许入，也算三生修到。□到此、闲愁都扫。准备花前联雅集，算良辰、只有中秋好。金缕奏，玉尊倒。
钱塘弩
作者：归懋仪
朝代：清

怒涛滚滚排山至，此是英雄不平气。英雄灵爽岂易降，人中乃有吴越王。钱王意气迈当世，所贵存心在利济。裂石穿波强弩开，潮头转向西陵逝。势如轰雷震山岳，水底蛟龙尽惊避。宝剑光横十四州，得意难忘根本地。父老欢呼草木荣，丈夫至此岂无情。龙飞凤舞应前谶，他年遂作长安城。陌上花开春复春，钿车零落埋香尘。至今江口寒潮急，犹似当年射弩声。
闻唐陶山明府重修桃花庵感赋用原韵
作者：归懋仪
朝代：清

遗祠重为拂埃尘，补种夭桃几树新。红粉也知怜国士，青衫偏是困才人。不逢良木宁求荫，肯为黄金便屈身。纵酒佯狂聊玩世，笙歌队里老青春。悔占江南第一名，遭他谗口玷冰清。狂依花月为生计，閒藉云山写不平。斗酒每为知己罄，双眸还对美人明。英雄末路真无奈，甘就蒲团证此生。
闻唐陶山明府重修桃花庵感赋用原韵·其一
作者：归懋仪
朝代：清

遗祠重为拂埃尘，补种夭桃几树新。红粉也知怜国士，青衫偏是困才人。不逢良木宁求荫，肯为黄金便屈身。纵酒佯狂聊玩世，笙歌队里老青春。
闻唐陶山明府重修桃花庵感赋用原韵·其二
作者：归懋仪
朝代：清

悔占江南第一名，遭他谗口玷冰清。狂依花月为生计，閒藉云山写不平。斗酒每为知己罄，双眸还对美人明。英雄末路真无奈，甘就蒲团证此生。
陌上花·题秋灯听雨图
作者：归懋仪
朝代：清

西风渐紧，清凉微逗，寸心秋警。万叶商声，敲碎半窗凉影。玉壶句谱冰弦绝，幽韵和它清劲。似分明听得，悲秋人道，此声难听。惯萦愁搅梦，萧萧瑟瑟，不是离人还醒。一点银釭，那比昨宵清炯。夜深尚倚书帏坐，尽耐轻衫微冷。是天公、付与十分诗意，慧心人领。
题女史叶小鸾眉子砚
作者：归懋仪
朝代：清

螺子轻研玉样温，摩挲中有古吟魂。一泓暖泻桃花水，洗出当年旧黛痕。
风蝶令·题美人便面
作者：归懋仪
朝代：清

画里春风面，怀中明月光。绿阴消受午风凉。料得愁深梦浅、不成妆。窈窕神仙质，聪明玉雪肠。句成应是费商量。待看笔花吹作、满身香。
鹰犬
作者：归懋仪
朝代：清

秋高云净天宇辟，金眸闪闪睨空碧。侧身下掠捷如风，矫向空中复盘翮。鸱鸮异类何纷纷，霜爪迅击毛血分。慎尔驱除勿逞暴，廓清要佐凤凰仁。细身田犬五尺长，四足趫捷不可当。首昂喙利两眼赤，众犬视之皆辟易。饲粮常少患肥痴，僵卧廊间甘伏雌。秋清山高风夜吼，一朝踪迹狐兔走。
如梦令·咏瓶梅
作者：归湘
朝代：清
体裁：词

春色江南才逗。芳信铜瓶先漏。纸帐拥孤衾，梦惹罗浮香透。消受。消受。最是月斜时候。
望江南
作者：归湘
朝代：清
体裁：词

江南柳，轻软嫩条长。游子歌纨迷粉白，美人舞袖斗鸦黄。占断好风光。三春事，多付飞絮忙。几日春融憨媚眼，一番风急乱柔肠。莺语费商量。
望江南·春游
作者：归湘
朝代：清
体裁：词

江南草，翠色欲沾衣。日暖烟深杨柳岸，晴和香满杏花溪。处处绿将齐。城西路，车马杂芳堤。四面青山连缥缈，一湖绿水映琉璃。归路为君迷。
蝶恋花·月夜梨花
作者：归湘
朝代：清
体裁：词

冷艳憨娇娇欲滴。傲紫娇红，独擅江夜月。溶溶人寂寂。玉奴斜倚东风立。掩敛浓云幽梦隔。弹指韶华，无计留寒食。酒令香消眠不得。十分春恨花应识。
小阑干·咏画美人
作者：归真道人
朝代：清

谁将俏笔写娉婷。人在小蓬瀛。斜倚楼窗，闲愁欲谱，玉笛手空擎。低头默默缘何事，无语似含情。秋水波澄，远山翠浅，蝉鬓绿云横。
望江南·秋夜闻雁
作者：归真道人
朝代：清

深夜静，归雁泪秋空。几点横侵银汉里，一声清彻碧云中。斜月画楼东。
柳梢青·秋晓
作者：归真道人
朝代：清

残梦初回，晓钟未断，斜月犹明。短砌蛩吟，遐天雁唳，做尽秋声。半生身世堪惊。都付与、残阳晓星。月不常圆，花难久驻，今古同情。
点绛唇·奉和严君九日游陶然亭
作者：归真道人
朝代：清

宿雨初收，南皋潇洒秋光透。重阳时候。满目蒹葭茂。白鸟闲飞，西岭晴岚秀。斜阳后。新诗吟就。顿觉云山瘦。
题常理斋先生爱吟草
作者：彦布
朝代：清

尽瘁臣之职，捐躯分自宜。但能全大节，宁复念孤儿。温序衔须日，睢阳啮指时。浣花溪父老，说著尚馀悲。青史髫年读，丹心异代同。儒臣能杀贼，圣主重褒忠。在泮陈俘盛，丛祠肖像崇。灵旗来往处，华表认辽东。
题常理斋先生爱吟草·其一
作者：彦布
朝代：清

尽瘁臣之职，捐躯分自宜。但能全大节，宁复念孤儿。温序衔须日，睢阳啮指时。浣花溪父老，说著尚馀悲。
题常理斋先生爱吟草·其二
作者：彦布
朝代：清

青史髫年读，丹心异代同。儒臣能杀贼，圣主重褒忠。在泮陈俘盛，丛祠肖像崇。灵旗来往处，华表认辽东。
龙门滩闻鹧鸪
作者：彭一楷
朝代：清

世路曲如此，中流石复多。鸟言行不得，人在险中过。树色笼深雾，山根沸乱波。扁舟归兴切，未许问烟萝。
挽彭玉麟联
作者：彭三泰
朝代：清
体裁：联

正国家三百载江防，看风静鲸鲵，试问勋业文章，如公有几；为宗族千万人杰出，怅云低衡岳，回忆提携告诫，使我难忘。
邑城口占
作者：彭上拔
朝代：清

斗城淮道反弹丸，三百里余地正宽。岭表从今推保障，陆安自昔志奇观。云开叠嶂莲花翠，日映洪涛塔影寒。试上龙山遥放眼，海天无际好鹏抟。
挽张百熙联
作者：彭丙熙
朝代：清
体裁：联

于二十世纪支那学界浚新文明，梁木泰山，遗像铸金师范蠡；为四百余兆国民宪政布良种子，积薪厝火，伤心赋鵩哭长沙。
题黄鹤楼
作者：彭久余
朝代：清
体裁：联

修道何须必骑鹤；有缘仍许再登楼。
黄鹤楼联
作者：彭久余
朝代：清
体裁：联

胜地谬持衡，每怀太白高风，叹千古文章，无意休教轻下笔；仙踪经换劫，重话辛家故事，喜一时兴会，有缘仍许再登楼。
挽曾国荃联
作者：彭乐瑞
朝代：清
体裁：联

承大学经济，一旦功成身顿退；怅台星沉沦，两江长痛水双流。
寄万芝堂怀柔
作者：彭云鸿
朝代：清

竹屋萧疏簇短篱，解衣归卧碧山陲。人生那易骄贫贱，我辈何当远别离。关塞草深官路失，江湖天阔雁行迟。重阳风雨愁分手，落絮飞花又一时。
微生
作者：彭云鸿
朝代：清

微生率苟且，即事多谬误。青春去我早，脱帽白发露。带剑出门来，不识门前路。梦中立天地，不测高与深。帐中看日月，不辨晴与阴。帐中与梦中，疑尽今生心。
微生·其一
作者：彭云鸿
朝代：清

微生率苟且，即事多谬误。青春去我早，脱帽白发露。带剑出门来，不识门前路。
微生·其二
作者：彭云鸿
朝代：清

梦中立天地，不测高与深。帐中看日月，不辨晴与阴。帐中与梦中，疑尽今生心。
步溪上
作者：彭云鸿
朝代：清

滩回石侧不容槎，密筱连云夹岸斜。只恐渔人知隐处，沿溪不肯种桃花。
过家兄牛城山岩遂陟冠石
作者：彭云鸿
朝代：清

爱汝无人境，搴裳涉浅波。云霞储广谷，日月侧槃阿。涧草参差绿，林莺窈窕歌。春山浓欲滴，烟树郁嵯峨。依险筑高垣，一冠古制存。山川藏栗里，风俗辨桃源。多难思经世，长歌竟闭门。寒崖茶树在，旧业忆王孙。
过家兄牛城山岩遂陟冠石·其一
作者：彭云鸿
朝代：清

爱汝无人境，搴裳涉浅波。云霞储广谷，日月侧槃阿。涧草参差绿，林莺窈窕歌。春山浓欲滴，烟树郁嵯峨。
过家兄牛城山岩遂陟冠石·其二
作者：彭云鸿
朝代：清

依险筑高垣，一冠古制存。山川藏栗里，风俗辨桃源。多难思经世，长歌竟闭门。寒崖茶树在，旧业忆王孙。
送郭醉吟归宣城
作者：彭云鸿
朝代：清

潞河酤酒趁斜曛，柳暗花明两岸分。万里人归燕市月，千峰杖入敬亭云。老谙世事都鸥迹，间启柴门到鹤群。不厌芜田还种豆，南山歌胜北山文。
新霁
作者：彭仕商
朝代：清

一雨逢朝旭，融怡天下春。飞禽还恋旧，邻树各怀新。微绿侵书幌，新红点水蘋。隔江云出岫，远思共谁论。
游方广
作者：彭仕商
朝代：清

羊肠峭削几惊魂，道是蚕丛辟剑门。磴道栖云晴亦湿，攒峰陷日晓犹昏。阴浓古寺杉松老，风起层崖虎豹尊。半壁南维天一隙，朱张旧迹许谁论。
岘山望金精
作者：彭任
朝代：清
体裁：古风

金精之人已飞去，金精之洞窈如故。天地于尔钟灵奇，峭壁纡回开石户。世人不识太古意，独此归功汉代女。忆昔十里出城郭，苍松百树依丹壑。我当病暑一来休，住此十日胜服药。何如今来屋其巅，动长子孙老耕凿。都邑为野山为城，西风日暮俯寥廓。
穷士
作者：彭任
朝代：清
体裁：五言律诗

金山有穷士，寒暑未知年。曾向冰天饭，常乘露地眠。居行无定止，琴瑟不须弦。得酒饮难醉，梦梦视上天。
贺张百熙60寿联
作者：彭会植
朝代：清
体裁：联

天宠优隆，花龄锡嘏；风度端正，树德延釐。
木稼纪异用聚星堂禁体韵
作者：彭俊生
朝代：清

年来怕醉愁蕉叶，连阴数日未成雪。晓来万壑冰峥嵘，斗大山斋苦寒绝。修篁抢地爆竹喧，百尺杉松竞中折。静烧榾柮闭柴门，惨淡云峰飞鸟灭。欲持寸管写祁寒，冻砚才呵肘还掣。空阶未及盖盆卉，顷刻都成矾块缬。穿窗曙色疑放晴，起视纤纤下细屑。静中密霰有时跳，雾里飞丝行复瞥。将军海上开辕门，衔枚壮士口难说。若教入蔡定献俘，何用貔貅同枕铁。
漫成
作者：彭俊生
朝代：清

初日照桃花，山房春事赊。簪抽林外笋，旗展雨前茶。室有安禅榻，门无过客车。莫锄阶下草，留取听鸣蛙。
观音崖
作者：彭俊生
朝代：清

在昔闻普陀，乃在冯夷国。何年实飞来，得非五丁力。列巘亘百里，兹峰更奇特。松杉半龙形，丰草无荆棘。是时秋雨霁，碧嶂净如拭。洞閟元圃霞，顶碍扶桑日。石骨无寸土，空翠状非一。云埋大壑晴，水溜阴涯黑。想像水月姿，华鬘土花蚀。鬼磷走深宵，香界绝火食。小憩石梁滑，半渡悬藤仄。山风吹薜衣，魑魅壮行色。
书房联
作者：彭元瑞
朝代：清
体裁：联

何物动人，二月杏花八月桂；有谁催我，三更灯火五更鸡。
乾隆80万寿经坛联
作者：彭元瑞
朝代：清
体裁：联

龙飞五十有五年，庆一时五数合天，五数合地，五事修，五福备，五世同堂，五色斑烂辉彩服；鹤算八旬逢八月，祝万寿八千为春，八千为秋，八元进，八恺登，八音从律，八风缥缈奏丹墀。
于谦祠联
作者：彭元瑞
朝代：清
体裁：联

赖社稷之灵，国有君矣；竭股肱之力，死以继之。
关帝庙联
作者：彭元瑞
朝代：清
体裁：联

兵法读春秋，必有文事；官箴严月旦，无作神羞。
关帝庙联
作者：彭元瑞
朝代：清
体裁：联

心之光明犹火也；神而变化其龙乎。
堂联
作者：彭元瑞
朝代：清
体裁：联

立身行道，扬名于后世；夙兴夜寐，无忝尔所生。
宁寿宫灯联
作者：彭元瑞
朝代：清
体裁：联

东作穑关心，雪融陇麦，烛照田蚕，课雨占晴尚初志；左旋杓向角，节宴尧浆，灯词舜轸，抚时行庆有前规。
宁寿宫灯联
作者：彭元瑞
朝代：清
体裁：联

东国旧戎衣，吹豳有籥，作岐有鼛，小物克勤咏糠烛；南邦昔车斗，恬海如鳞，翕河如镜，民风可观戒灯船。
宁寿宫灯联
作者：彭元瑞
朝代：清
体裁：联

东揖木公朝，十年庆典，千叟恩荣，洛社画图鸠杖集；北迎元日诏，五代齿繁，百家算倍，康衢灯火筱骖游。
宁寿宫灯联
作者：彭元瑞
朝代：清
体裁：联

东箱启儒席，论敷奥旨，雅肄古歌，诗诵寿万千无量；左海侑宾筵，乐补吹笙，乡观饮酒，礼成月三五而盈。
宁寿宫灯联
作者：彭元瑞
朝代：清
体裁：联

东陆鸟司开，辛析绀殿，亥藉黛辕，惕若躬亲弈叶守；北辰象布令，秋狝上兰，冬嬉太液，昭哉心法髦期勤。
宁寿宫灯联
作者：彭元瑞
朝代：清
体裁：联

东震旦最尊，楼涌万佛，经译三乘，欢喜园中法轮转；南赡部妙胜，印写秘文，塔飘吉帛，光明天上慧灯悬。
宁寿宫灯联
作者：彭元瑞
朝代：清
体裁：联

北戒拱论都，河得真源，淮得真源，九如咸颂川方至；后车勤觐岳，岱犹望幸，嵩犹望幸，万寿宜歌山有台。
宁寿宫灯联
作者：彭元瑞
朝代：清
体裁：联

北极拱皆朝，子帝有帝，曾孙有孙，五福堂前欢舞彩；后天锡难老，长春如春，元夜不夜，九华灯下寿称觥。
宁寿宫灯联
作者：彭元瑞
朝代：清
体裁：联

南斗焕珠弧，六旬御宇，万祀颐和，尧封祝曰圣人寿；前星临黼扆，九陛崇基，三元肇祚，周雅歌之君子宁。
宁寿宫灯联
作者：彭元瑞
朝代：清
体裁：联

南面久仔肩，求衣问夜，秉烛待章，福用敷之次五极；前盟果如意，鸟篆镌琼，鸿文刻玉，古惟稀矣四三皇。
宁寿宫灯联
作者：彭元瑞
朝代：清
体裁：联

西叙溯成功，振以特磬，声以镈钟，节序新词卑火树；右文鬯鸣盛，风有干城，雅有髦土，科名旧事压灯球。
宁寿宫灯联
作者：彭元瑞
朝代：清
体裁：联

西园翰墨林，四库积玉，七阁抽琅，太乙藜光灯以右；南宫礼乐地，两举制科，六开恩榜，文昌珠彩月同圆。
宁寿宫灯联
作者：彭元瑞
朝代：清
体裁：联

西域被流沙，年班藩部，岁报屯田，照世杯圆里二万；右垣通阁道，出震迪光，乘乾垂裕，和时烛朗界三千。
宁寿宫灯联
作者：彭元瑞
朝代：清
体裁：联

西定噶喇依，恭者我仆，背者我俘，蛮目更番入春宴；北逾额济勒，威曰归降，德曰归顺，鸿臣来贺御东朝。
宁寿宫灯联
作者：彭元瑞
朝代：清
体裁：联

西来福德，智高六帝，帝享万年年，典盛礼隆胪旧政；北向子臣，民奉至尊，尊为众父父，天符人瑞遂初心。
宁寿宫灯联
作者：彭元瑞
朝代：清
体裁：联

西社赛春灯，市流帑镪，釜溢仓粮，六十年逢年布惠；南荣曝朝日，户弛镠租，漕除玉粒，二十万累万全蠲。
小楼联
作者：彭元瑞
朝代：清
体裁：联

两点金焦，到山者不如望；一庵海岳，怀古者见其人。
岳庙联
作者：彭元瑞
朝代：清
体裁：联

旧事总惊心，阶前桧贼；感时应溅泪，庙侧花神。
弘历80寿联
作者：彭元瑞
朝代：清
体裁：联

窃比于我老彭，十分已得一分；粤若稽古帝舜，八旬还有三旬。
挽曹文埴联
作者：彭元瑞
朝代：清
体裁：联

人爵贵，天爵更尊，解组学乌巢反哺；帝星升，臣星先陨，骑箕为龙驭前驱。
挽董邦达妻联
作者：彭元瑞
朝代：清
体裁：联

心怆老门生，执馈缝衣怜雪立；恩醲贤宰相，醊卮经被报春晖。
挽钟碧溪联
作者：彭元瑞
朝代：清
体裁：联

匪特茑萝亲，髫同笔研相将老；空怀松菊志，家少田园竟不归。
浙江学署联
作者：彭元瑞
朝代：清
体裁：联

天地自成文，湖山有美；国家期得士，桃李无言。
赠邵齐熊联
作者：彭元瑞
朝代：清
体裁：联

杭州太守湖山美；康节先生安乐窝。
赵北口镫词
作者：彭元瑞
朝代：清

绕淀长堤柳色苏，初张黄幄奉宸娱。团圞月照冰池上，万顷玻璃一颗珠。蚖膏鹤焰百枝然，元夜真成不夜天。野花路旁咸额祝，至尊亲奉寿觞前。簪笔星庐夜景清，易京有路近瑶京。侍臣仗外重联句，天子挥毫顷刻成。辇旁前日见郊台，忆昨筹边羽檄开。一样离宫镫月宴，年班携得远人来。
赵北口镫词·其一
作者：彭元瑞
朝代：清

绕淀长堤柳色苏，初张黄幄奉宸娱。团圞月照冰池上，万顷玻璃一颗珠。
赵北口镫词·其三
作者：彭元瑞
朝代：清

簪笔星庐夜景清，易京有路近瑶京。侍臣仗外重联句，天子挥毫顷刻成。
赵北口镫词·其二
作者：彭元瑞
朝代：清

蚖膏鹤焰百枝然，元夜真成不夜天。野花路旁咸额祝，至尊亲奉寿觞前。
赵北口镫词·其四
作者：彭元瑞
朝代：清

辇旁前日见郊台，忆昨筹边羽檄开。一样离宫镫月宴，年班携得远人来。
门联
作者：彭元瑞
朝代：清
体裁：联

一代翰林风月手；六朝兰锜谢王家。
门联
作者：彭元瑞
朝代：清
体裁：联

门心皆水；物我同春。
题北宋石经周礼残本
作者：彭元瑞
朝代：清

赤脚仙人下当宁，韩、范、富、欧名世辅。是时海寓久乂安，文治张皇垂掌故。写经镌石立汴都，判者宋祁后王洙。下遴草泽上皇侄，赵、杨、张、谢章暨胡。一行小篆一行隶，贵以古文存古意。点画犹讲《说文》书，体裁不袭经生字。岂意于今六百年，十二版耳仅流传。小长芦叟秀野氏，二三策未见《周官》。法帖谱系《兰亭》考，好事膻芗竞搜讨。书家但解八法工，俗学安知六经宝。一从大盗壅洪流，难向黄河沙底求。独怪当年刻甫毕，便行新法废《春秋》。
万松岭行宫正殿联
作者：彭元瑞纪昀
朝代：清
体裁：联

八十君王，处处十八公，道旁介寿；九重天子，年年重九节，塞上称觞。
挽彭玉麟联
作者：彭兆琳
朝代：清
体裁：联

出山奉诏甫卌年，翊枫陛中兴，能使奇勋邀圣眷；乞假言旋才九月，恸棣萼永诀，冀余浩气振家声。
挽彭玉麟联
作者：彭兆璠
朝代：清
体裁：联

秉节旄以佐中兴，南江除暴，东海平夷，剧怜热血一腔，犹为贤劳用尽；附箕尾而升上界，北阙图形，西清叙绩，赢得流风千古，咸知忠义完全。
挽彭玉麟联
作者：彭兆第
朝代：清
体裁：联

我公本三朝耆旧，胸次甲兵，外夷犹咤范老子；先生又一代骚人，园中诗酒，群季难忘李谪仙。
七娘子·雨
作者：彭兆荪
朝代：清
体裁：词

敲窗银竹泠泠碎。恼离情、二等金釭背。碧甃声凄，红蕉韵脆。天公那许如铅泪。枕头放处真无谓。甚冰蚕、织就今宵被。剔了灯醒，照来花醉。无言且掩重门睡。
临江仙·蟋蟀
作者：彭兆荪
朝代：清
体裁：词

一点秋心谁领略，除侬便要推他。凉宵絮尽雨如麻。葴莎沿砌草，踯躅半墙花。还有飞奴兼懒妇，霜天一例牙牙。流萤福分较争些。不知风露怨，只傍画蝉纱。
买陂塘·吴爽庵艺菘图
作者：彭兆荪
朝代：清
体裁：词

笑人间、朱门粱肉，群儿酣豢多少。笋奴箘妾山居供，我与何曾同饱。场圃小。放露甲烟苗，一例都栽到。江湖才调。指说饼清门，饮泉家法，风味个人好。书生腹，只配紫葵红蓼。故乡随分渔钓。残杯冷炙年年客，多怕旧畦荒了。凭报道。论托命长镵，作计真须早。閒园净扫。要涩勒编篱，团焦支屋，更约汉阴老。
买陂塘·李子仙投壶夜饮图
作者：彭兆荪
朝代：清
体裁：词

夜沉沉、吟朋俊侣，纷然中酒而作。谁欤中隽谁浮白，注目寒山秋阁。堪一噱。算得失人间，万事如斯爵。逢场戏角。尽骁脱莲花，天流笑电，胜负定忘却。前游记，裘带群公油幕。也曾壶矢为乐。琴心剑胆消磨尽，悔插风尘双脚。交落落。便烂醉狂歌，金戟都休拓。私心暗诺。只白酒黄鸡，檐花细雨，莫负故人约。
八达岭
作者：彭兆荪
朝代：清

两岩夹层云，线路争一指。峰高不肯俯，偃蹇瞰天咫。我行登顿疲，计险忘计里。呼风马批耳，啮脚石排齿。岚霭北条来，蛇蜒扑眉紫。奇哉老太行，元气果不死。忆在明中叶，三辅屯错峙。建瓴俯神京，居庸列其趾。时清牌堠疏，道古榛菅迤。日昃聊停骖，秦城倚残雉。
减兰
作者：彭兆荪
朝代：清
体裁：词

一丸螺黛。墨沈香痕秋意态。十八烟鬟。人在鸳鸯卅六间。秋风愁水。遍地杨花春去矣。镜约何年。红雨飘零满画船。
凤凰台上忆吹箫·朔州沈别驾席上出家伎侑酒
作者：彭兆荪
朝代：清
体裁：词

鸡塞风停，羊灯光艳，卸鞍人坐兰丛。恰舞娟小队，笑靥春融。排就筝床盝曲，流云聚、点点眉峰。钗梁颤，山香一按，飘下残红。冬冬。此番见也，记前度窥人，曾在墙东。看霜浓马滑，索要留侬。生怕无情乐句，催短拍、丸月庭空。春魂袅，随他佩声，穿过屏风。
刘松岚观察见示诗稿率题其后
作者：彭兆荪
朝代：清

独餐海岳秀，不尚帨鞶辞。冷抱有孤寄，热官无此诗。釭花宵烬后，谏果味回诗。欲结参寥契，心香问导师。
十二郎·书盛子履孝廉试卷后
作者：彭兆荪
朝代：清
体裁：词

一鞭席帽，才拂了、软红尘土。看文杏云边，碧桃天上，愁绝芙蓉江渚。莫问春卿遗才事，只湘水、衡山鉴取。嗟十指朱丝，七条泠玉，有人心许。千古。锦囊留得，绿章新句。记吾谷花秾，尚湖杯暖，传遍旗亭歌处。颖士奴怜，香山妪解，侬也两眉轩舞。畅好约、海畔成连，日日刺船听去。
卖花声·半开花蕊
作者：彭兆荪
朝代：清
体裁：词

芳意坼微馨。春色星星。涂妆绾髻小娉婷。正好年华刚豆蔻，十四三零。红玉易漂萍。莫放杯停。待他开到越梅青。总有樱桃能结子，不算韶龄。
卖花声·雁门道中
作者：彭兆荪
朝代：清
体裁：词

石气冷斜晖。关路依稀。西风尖似弩牙机。吹过紫厓松一片，卷出红旗。何处好岩扉。门掩蔷薇。雁门山上雁初飞。十五小丛歌略略，缓了征衣。
卖马行
作者：彭兆荪
朝代：清

广陵门外人如织，牵马市头问马值。金珂玉勒不被体，风鬃雾鬣无颜色。忆从渥洼联辔来，黄骢紫燕非凡材。惯踏层冰陵雁碛，几驱朔雪眺龙堆。羁人一唱东归引，欲别骅骝良不忍。款段还思下泽游，乡程先仗霜蹄紧。并州已过历齐州，茸帽蕉衫稳上头。有约衡门饱场藿，不教尘土走长楸。寒云惨淡淮南道，却顾囊钱空似扫。已无白饭养诸奴，那办青刍充马草。关河相对愁心颜，山程水驿多间关。安望越装分陆贾，直须骆马鬻香山。脱付青丝驵人手，论价还看步工否。故将丑语诋权奇，认使吞声伍衰朽。得钱便可作归资，多寡安能重致词。从来失路身多贱，此后鞭笞吾岂知。马声呜咽人声远，彳亍河干日将晚。莫忆春芜射雉场，莫提浅水呼鹰坂。只合归营二顷田，饭牛扣角过年年。绿杨阴里谁家子，叱拨呼风试锦鞯。
南楼令·落叶
作者：彭兆荪
朝代：清
体裁：词

策策复凄凄。小楼黄篾扉。响空山、旧径都非。记取秦云关陇首，第十起、鹧鸪飞。斜照漏微微。亭皋一片稀。再休提、阴绿梅肥。消息谢娘听得否，须及早、换秋衣。
南歌子·天寒翠袖障子
作者：彭兆荪
朝代：清
体裁：词

裙钗亭亭影，铢香薄薄罗。秋心如许奈秋何。偷向秋烟凉处、注横波。风露侵蝉鬓，班行妒翠蛾。此生无分说牵萝。刚是莫愁心上、著愁多。
台城路
作者：彭兆荪
朝代：清
体裁：词

卖饧天气游丝飏，春风又撩人面。皂荚桥头，宝钗楼上，多少钿筝歌扇。花怜柳眷。惯金叵罗深，玉檀槽软。燕乳莺雏，旧情提起也应倦。天涯黯然羁绪，守半弓斋屋，长是孤掩。络角车儿，平头鞋子，何处茜裙归缓。帘波甸线。只可惜消魂，梨花庭院。负了窥人，红襟飞一剪。
台城路
作者：彭兆荪
朝代：清
体裁：词

柳条边口桃花径，修廊架来厓广。韐匝屏开，兜渠炉炷，催把八分羹点。惊鸿冉冉。看袜印香痕，苍苔路软。一握飞云，春波横上酒边脸。神鸡放教枕倚，尽偎灯斗腕，坐月尝芡。半角青山，周遭翠箔，不许塞风偷飐。红蕤宵掩。只预怕来朝，送人眉敛。六曲琼疏，日光钗焰闪。
台城路·倚竹图
作者：彭兆荪
朝代：清
体裁：词

碧鲜一片筼筜谷，幽居个人三径。采柏归时，牵萝补后，遮莫斜阳寒近。琅玕绿净。正掠袂西风，送将秋信。掩冉惊鸿，偎云较取瘦来影。苔花料应路莹。问雏鬟何处，翠袖孤另。凤子来无，平安报否，愁在飞蓬双鬓。瑶情暗惊。忆梦到潇湘，苍梧云凝。防惹秋心，月高珠露冷。
台城路·徐漱石僧庐听雨图
作者：彭兆荪
朝代：清
体裁：词

萧萧槭槭凄凄里，荒寒梵宫深院。修竹初鸣，饥鼯欲出，中有妙明心澹。前尘如电。笑罗帐青楼，霜天断雁。过眼空花，人间何事可留恋。吾生几场梦幻。也悲欢离合，双鬓都换。一钵山栖，半龛云卧，要结净名禅伴。宵凉香泛。尽蕉叶秋喧，塔铃风乱。分个团蒲，佛前灯共剪。
台城路·春夜读手山《少年游》词，悄然感均，填此解和之
作者：彭兆荪
朝代：清
体裁：词

露华如水天如洗，六街莲漏遥听。酒重黏衫，花低压帽，巷窄猧儿未醒。玉罗窗静。恰待烬兰釭，尚支奁镜。传语呼茶，小红鹦鹉隔帘应。年年江湖泛梗。有伤心影事，肠断谁省。一样清游，依然俊侣，换了少年情性。眉峰烟冷。指珠斗阑干，斜斜整整。半晌魂消，画楼残月影。
台城路·春寒罢绣图为蒋履斋亡姬云娘作
作者：彭兆荪
朝代：清
体裁：词

鬘华散了香光影，芳容尚留播喏。剪叶衫单，堆鸦鬓亸，人怯嫩寒兰榭。彩霞飞也。料十二层城，天风吹乍。一缕残绒，罥花记否绣床罅。曾陪捧香司砚，怅缕金衣叠，紫玉烟化。大妇怜深，书生福浅，悔不留仙裙把。绿窗清暇。怕检到针箱，蛛丝尘惹。魂断春庭，梨云门对亚。
台城路·真州汪饮泉秋隐庵填词图
作者：彭兆荪
朝代：清
体裁：词

竹西一角烟花地，秋心是谁消受。梦醒云孤，灯凉虫语，抛尽红儿歌豆。蕉梧庭墉。料山字肩寒，新来添瘦。潭水桃花，深情得似个人否。乡山井华歌柳。定雕琼镂叶，赌取仙手。枫树红时，鲈鱼卖处，侬记当年被酒。秋江左右。想明月三分，二分依旧。好听新声，落帆瓜步口。
台城路·题六合汪紫珊碧梧山馆图。时紫珊将需次比上，而予有皖江之行，濒发书此
作者：彭兆荪
朝代：清
体裁：词

十年梦想汪伦久，相逢秣陵羁旅。璧月词人，微云女婿，家住石帆深处。药栏花溆。有翠凤栖檐，冷蛩当户。一片吟情，秋声都在最高树。才闻踏歌岸上，又东劳西燕，相背飞去。江草黏天，杨花滚雪，愁听离亭津鼓。银床小坞。问甚日閒踪，再团鸥侣。写我西窗，剪灯同话雨。
夜坐
作者：彭兆荪
朝代：清

霜鸿听遍羽谯谯，镫影樽前懒不挑。风雨檐花都错落，江湖魂梦亦漂摇。何年黄鹄陂能复，岂有红羊劫未消。欲问故山渔钓侣，可容瓢笠稳团焦。
夜起
作者：彭兆荪
朝代：清

手拓筹边楼四隅，黄花岭接小单于。苍烟不动乱山睡，看仄一丸秦月孤。羌笛惯飞边柳叶，霜笳能说落星心。四更虎气出城角，风色怒来声满林。
夜起·其一
作者：彭兆荪
朝代：清

手拓筹边楼四隅，黄花岭接小单于。苍烟不动乱山睡，看仄一丸秦月孤。
夜起·其二
作者：彭兆荪
朝代：清

羌笛惯飞边柳叶，霜笳能说落星心。四更虎气出城角，风色怒来声满林。
如梦令
作者：彭兆荪
朝代：清
体裁：词

一霎金筝调柱。一霎银釭低语。如梦忒匆匆，也把盟香说与。无绪。无绪。落月马蹄郎去。
宣府
作者：彭兆荪
朝代：清

龙堆夜气接渔阳，独倚和门望大荒。玉帐照斜三辅月，金笳吹老一城霜。燕支山远秋无色，拔里台倾土尚香。愁绝孤亭围万柳，丝丝风入鬓边凉。宣仗离宫建羽旄，当年巡幸肃弓刀。却来御苑怜黄土，谁使将军号赭袍。罽幕寒支碱碛远，花台秋飐隼旗高。鹰坊虎圈悲风起，和入长松作怒涛。
宣府·其一
作者：彭兆荪
朝代：清

龙堆夜气接渔阳，独倚和门望大荒。玉帐照斜三辅月，金笳吹老一城霜。燕支山远秋无色，拔里台倾土尚香。愁绝孤亭围万柳，丝丝风入鬓边凉。
宣府·其二
作者：彭兆荪
朝代：清

宣仗离宫建羽旄，当年巡幸肃弓刀。却来御苑怜黄土，谁使将军号赭袍。罽幕寒支碱碛远，花台秋飐隼旗高。鹰坊虎圈悲风起，和入长松作怒涛。
寄题故明孙白谷尚书郊园
作者：彭兆荪
朝代：清

尚书邸第近城闉，老屋当年绰楔新。龙汉已更浮世劫，莺花犹为故侯春。苍黄残卒哀庚癸，恻怆斜阳话甲申。却指秦云通雁塞，函关西望一伤神。
寿阳驿感韩文公事作
作者：彭兆荪
朝代：清

幽州兵向深州举，尚书不与健儿语。幺么种出阿布思，血衣那记先太师。侍郎宣慰辞京阙，独以一人探虎穴。园花巷柳总关心，凄绝团团马头月。呜呼县官安复危，韩愈可惜知者谁。朝廷祇救牛元翼，独不见希烈怀光杀赍敕。
尉迟杯·蜡梅
作者：彭兆荪
朝代：清
体裁：词

霜威猎。谁染他、吉了花纱霎。天教杏子单衫，付与罗浮人著。风鬟十八。想病挍新妆道家恰。缀苔枝、无限眉山，一抹鸦痕黄狭。浮窗栀貌天然，想妙墨、徐熙横幅难拓。丸月笼宵，颓云护玉，未许蜂须偷插。倩纸阁、芦帘遮匝。更榨取寒醅糟床压。倚微酣、椒壁初昏，对诉天涯残腊。
少年游·自题游山诗卷
作者：彭兆荪
朝代：清
体裁：词

冲波一桨，冲苔双屐，衫约绿云香。十载黄尘，三生碧落，搔首向斜阳。新诗当作栖幽券，归去好商量。采箬生涯，牵萝家计，细与话灯凉。
州来
作者：彭兆荪
朝代：清

州来故国寿春东，苍山指八公。蜡树远排淮甸直，鱼云晴曳楚天空。衔刀慷慨于铨节，折屐飞扬谢传功。何似召南行义好，瓣香吾只祝安丰。
忆旧游·何梦华媚兰小影册子
作者：彭兆荪
朝代：清
体裁：词

溯金堂左侧，一笑三生，莺絮花羞。冷落蘼芜梦，剩美人瑶怨，诉与灵修。芳姿尚容播喏，班管替描愁。认脉脉香芽，盈盈露眼，心上眉头。秦楼。回盼处，问斜月窥檐，何处帘钩。六曲屏风底。料依然弱影，纫茝风流。坤灵咒他扇牒，好梦倘圆鸥。待验取熏香，春风人面无恙不。
明宣宗恭让皇后赐印歌
作者：彭兆荪
朝代：清

朱矾麝酒余香渍，桃花色映回鸾字。牙璋小玺出中宫，宣德当阳四年赐。宣庙中兴似成祖，泲上徽章阴邓伍。玉燕初徵瑞石祥，谷圭曾作长秋主。高徐家法在椒房，任姒周旋礼数详。岂有斜封讥墨敕，定膺优眷选名珰。君恩一旦难常保，高禖弓䪅劳祈祷。钩弋旁开尧母门，璿宫不长宜男草。鞠衣教御著黄紽，别有昭阳宠渥多。兰殿金人抛手铸，上清琳札自摩挲。沈沈永巷佛香吹，圣善威姑早暮随。差胜寂陵悲乙弗，不须云母羡昭仪。此印传宣出至尊，九重深意表丹文。修真已改披香号，坤德还留故剑恩。回首娥台只三载，金螭虎钮叨封拜。中壶长辞铁字书，天章枉熟红牌诫。莹质兰函伴幽独，笔床砚匣随箫局。斗检尘封女史箴，芝泥但印长生箓。覕眼沧桑劫灰烬，遗珍流落当瑶瑾。织室音尘蔓草荒，麻姑爪迹依稀认。玉钩斜畔月纤纤，高馆凄风闪轴帘。莫同团扇捐秋箧，留向《长门赋》上钤。
明宣宗恭让皇后赐印歌
作者：彭兆荪
朝代：清
体裁：古风

朱矾麝酒余香渍，桃花色映回鸾字。牙璋小玺出中宫，宣德当阳四年赐。宣庙中兴似成祖，泲上徽章阴邓伍。玉燕初徵瑞石祥，谷圭曾作长秋主。高徐家法在椒房，任姒周旋礼数详。岂有斜封讥墨敕，定膺优眷选名珰。君恩一旦难常保，高禖弓韣劳祈祷。钩弋旁开尧母门，璿宫不长宜男草。鞠衣教御著黄紽，别有昭阳宠渥多。兰殿金人抛手铸，上清琳札自摩挲。沈沈永巷佛香吹，圣善威姑早暮随。差胜寂陵悲乙弗，不须云母羡昭仪。此印传宣出至尊，九重深意表丹文。修真已改披香号，坤德还留故剑恩。回首娥台只三载，金螭虎钮叨封拜。中壶长辞铁字书，天章枉熟红牌诫。莹质兰函伴幽独，笔床砚匣随箫局。斗检尘封女史箴，芝泥但印长生箓。覕眼沧桑劫灰烬，遗珍流落当瑶瑾。织室音尘蔓草荒，麻姑爪迹依稀认。玉钩斜畔月纤纤，高馆凄风闪轴帘。莫同团扇捐秋箧，留向《长门赋》上钤。
晓起
作者：彭兆荪
朝代：清

龛镫半燃宿火暖，翠羽花冠一声断。微闻金井响辘轳，渐觉初阳晃朝眼。散发不簪坐深室，手拓棂窗望萧瑟。骨健全收朔气清，木枯净写天容出。瓦沟一白何辉辉，冻雀啅枝噤不飞。秋冬行罚古令垂，杀物都仗严霜威。东关酸风盍来速，蔓草当阶色犹绿。
木兰花慢·寄尤二娱金陵
作者：彭兆荪
朝代：清
体裁：词

酒边人去也，雁络起、一天凄。有瞰烛饥鼯，吟莎潜蛩，叫树酸鸡。牢耶石耶满眼，问何人解唱白铜鞮。欲赋郊居传客，愁他读错雌霓。小姑祠屋水东西。邸舍僦青溪。想桃叶江空，石桥巷小，丁字帘低。杨家桢家无恙，定翻香小令脆于梨。记否萧斋风雨，寒花一棱秋畦。
枳儿岭
作者：彭兆荪
朝代：清

飞梁绕修蛇，怪石劈鬼斧。人声出天脊，马足洞山腑。直下皆悬厓，决决暗泉吐。千年閟顽阴，有眼孰敢俯。路穷见斜径，峰转得小聚。户稀常断炊，烟淡不成缕。荒祠两三间，白日惨墙土。败佛无全身，貌与树争古。残魂吊天骄，畏路避渴虎。凄唱山雀吟，前峰仍午午。
桂枝香·题王丹生与其友汪炤庭合作秋堂延桂小影，时汪已下世
作者：彭兆荪
朝代：清
体裁：词

文寮虚敞。有金粟浮空，画蟾窥幌。嵇吕心期交映，玉壶冰朗。水晶帘下玲珑望，一天秋、一天瑶想。小山何处，素怀谁托，暝烟空荡。叹石火、流年易往。又庾公思旧，伯牙弦旷。横笛西邻，遥夜送来凄响。画图留得连蜷样，剩寥寥、幽兴孤赏。屋梁月落，閒愁万斛，古香仍放。
水龙吟
作者：彭兆荪
朝代：清
体裁：词

花冠喔喔三声，晓风吹到梅花帐。钟儿才罢，猧儿未醒，沉沉交网。象篦犀梳，年时犹记，灵蛇妆样。倩晶盘低晃，圆冰双映，看朵朵、鬘云漾。刬地征鸿情状。问犀帷、春人无恙。天涯梦稳，也应惊断，辘轳声响。总有朝霞，料难照见，眉间腮上。得知他、一片晨红，射到几棂窗亮。
洞仙歌 其一 七夕四首
作者：彭兆荪
朝代：清
体裁：词

昏钟动早，渐鱼云叶卸。蛤月纤纤一眉射。记簸钱绮侣，蜡凤雏龄。陈瓜果、共拜云轺星驾。前尘风电扫，鲽散鳒分，冷落秋娘好亭榭。随分且衔杯，旅伴天涯，只一桁、翠桐花架。纵巧煞灵蛛网条条，须绘不分明，情丝今夜。
洞仙歌 其三 七夕四首
作者：彭兆荪
朝代：清
体裁：词

痴儿丐巧。奈灵机易得。第一难求点金诀。看抛残鸾杼，十万犹赊，持筹算、争得天钱无缺。斜河低络角，沟水东西，眨眼悲欢判环玦。虬箭忒分明，滴滴莲花，浑促就、云车风瞥。问何物金钱恁无情，尽天上人间，坐他离别。
洞仙歌 其二 七夕四首
作者：彭兆荪
朝代：清
体裁：词

星雏灵匹，想九霞光底。却扇天孙定遥企。笑疏篱锦石，朵朵牵牛，摇风蔓、也解向人流喜。银湾桥度了，雾幌云帱，隔岁离愁细提起。只恐感霜蛾，碧海青天，长孤守、烂银盘里。果风月人天一般情，应历历星榆，尽成连理。